
] Decembrie 


marea sărbătoare a Unirii, ziua sfântă, ziua gloriei, 
ziua inscrisă cu atâta sânge în istoria noastră na- 
fională. 

Pentru noi românii această zi este candela sfântă, 
ținută aprinsă dealungul veacurilor prin căldura sân- 
gelui vărsat din belșug de eroii neamului nostru. 

1 Decembrie, reprezintă ziua în care națiunea ro- 
mână a rupt pentru totdeauna lanţurile frontierelor se- 
“ culare, ce despărțeau pe frate de frate. 

Pentru ajungerea acestei zile măreţe și glorioase, 

Ardealul, dealungul veacurilor a adus pe altarul patriei 
cele mai supreme jerițe. Fiecare petec al acestui pământ 
este udat cu sângele vilejilor noștri eroi, cari ne cu- 
noscând frica de dușman, sfidând moartea și-au jertfit 
viața, cu un singur gând mărej : Unirea tuturor 
fraţilor. 

Unirea noastră vecinică este jertfa supremă a sân- 
gelui, căldura și lumina naţionalismului ce a călăuzit 
destinele neamului pe cărarea izbânzii adevărate. 

Noi cei de azi și voi cei de mâine, suntem datori 
să mergem înainte pe cărarea croită de flacăra lumi- 
noasă a naţionalismului, astfel nu ne vom  rătăci 
niciodată. 

Orice abatere, o mică înclinare, dela drumul drept, 
croit de martirii neamului poate să provoace nemulțu- 
miri. Duşmanii sunt în continu la pândă, veghează și 
pândesc pentru a năvăli asup"a noastră. 

Noi trebue să stăm întoldeauna gata, la orice everi- 
tualitate, închegați, uniți în suflet, în gândire, căci nu- 
mai astfel vom fi biruitori. 

Unirea teritorială trebue să aducă grabnic, unirea 
sufletească a tuturor românilor. 

Crezul și tăria sufletească unită prin sentiment na- 
fional, ne va înălța spre gloria deplină. Izvorul gloriei 
este nesecat și afât în viitor cât și în trecut, poporul 
nostru va ști să culeagă lauri. 

Glorioasa noastră istorie națională, este o chezășie, 
că poporul român e demn de fapte mari, de fapte cari 
ar înălța spre culmi și pe cel mai nobil popor din lume. 

Privind istoria, plină de sângele înaintaşilor noștri, 
plină de glorie, fapte mârețe şi vilejii, suntem siguri că 
izbânda și în viitor va fi numai de partea noastră. 

In această zi mare, ziua gloriei naţionale, așteptată 
secole dearândul de întreaga suflare creştină românească, 
trebue să facem în sufletele noastre un legământ sfânt 
a păsira și a duce mai departe candela aprinsă a na- 
ționalismului, primită dela eroii neamului pe prețul vieții 
lor : să îngrijim această lumină, ca pe cel mai scump 
odor. 

Călăuziți întotdeauna de aceste înălțătoare senli- 
mente rezămându-ne pe naționalismul adevărat vom ști 
să ne păstrăm pentru vecie tot ceeace ne aparține, tot 
ceeace am moștenii prin luptele seculare a le strămoșilor 
noștri şi a eroilor cari şi-au jertfit pentru binele nostru 
viața lor, 

Hotarele noastre actuale sunt sfințite prin jertfele 
aduse. Și, ori cine va căuta să se atingă de granițele 
patriei, se va lovi de voința dârză, de granitul puterii 
româneşti, care a triumfat cu atâta măreție. 

Unirea noasiră este vecinică și neclintită. 


I. P. Suciu, 


Comemorarea lui lon L C. Brătianu 


S'au împlinit opt ani dela moartea marelui bărbat de stat cel 

ce a fost lon 1. C, Brătianu. Intreaga viață, a eminentului patriot, 
s'a confundat cu interesele reale ale națiunii noastre. Viaţa i-a fost 
un sbucium continu, 
o luptă inverșunată 
pentru mai binele 
întregului popor. 
„ Deaceea se cere ca 
întreaga națiune să 
păstreze cu sfințenie 
memoria, - aceluia, 
care a depus un 
mare efort pentru 
unitatea noastră na- 
țională. 

Ardealul își cu- 
noaște datoria ce o 
are față de marele 
dispărut şi prin fii 
provinciei de peste 
munți, - se închină 
Cu smerenie  me- 
moriei lui, 


Monumentul lui 
lon |. C. Bră- 
tianu 


Un comitet de ini- 
țiativă având în 
Jrunte pe dl. mi- 
nistru Al. Lapedatu, 
lucrează cu  Sâr-. 
guință pentru ridi- 
carea monumentului 
lui lon 1. C. Brătianu. Acest comitet s“a întrunit în ziua comemorării 
unde dl. preşedinte Al. Lapedatu, a rostit următoarea cuvântare : 

Invitaţi să participăm la actul festiv al deschiderii publice a 
bibliotecii, „lon 1. C. Brătianu“, din prilejul celei de a opta ani- 
versări a morții sale, — am socotit că cel mai potrivit omagiu ce 
putem aduce memoriei marelui defunct, este să ne întrunim şi noi, 
membrii comitetului pentru ridicarea monumentului său, ca să 
luăm, în continuarea lucrărilor noastre, măsuri pentru desăvârșirea 
acestui monument în termenul hotărât. 

lar acestea în casa în care a trăit șin atmosfera în care sa 
complăcut Ion 1. C. Brătianu în ceasurile sale de răgaz, în tovă- 





DI. Alex. Lapedatu, ministrul cultelor. 

rășia cărților ce-i vorbiau de treculul viforos al neamului și de 
pământul minunat al patriei de care se simţia legat prin toate 
fib;ele sufletului său, mare, românesc, pentru ca în aceiași casă 
și'n aceiași atmosferă să putem petrece şi noi câteva clipe de re- 
alizare în amintirea pururea vie a bărbatului de a cărui viață și 
activitate polilică se leagă cea mai grandioasă înfăpluire a istoriei 
noastre naționale. 

Nicderi, în adevăr, ca aci în această casă și'n această at- 
mosferă, nu vom putea înțelege mai bine de ce monumentul ce 
ne-am luat sarcina a ridica, întru proslăvirea din veac în veac a 
memoriei lui Ion 1. C. Brătianu, trebuie să-l reprezinte în înfăți- 
șarea ce avea în momentele grele, prin cari, adesea ca, conducător 
al neamului, a trecut, — în înfățișarea îngânduratiă şi preocupată pe 
care i-o dădea conștiința marei răspunderi istorice ce apăsa asupră-i. 

Căci, evident, cu o asemenea înfățișare trebuie să rămână 
în închipuirea posterității cârmaciul  providenţial, care, prin geniul 
său politic și prin fermitatea sa, sufletească, a știut duce spre li- 
manuri mântuitoare și asigurătoare corabia bătută de continue 
și primejdioase furtuni a neamului. 

Și nicăieri mai bine ca aci, în cadrul instituțiunii culturale 
și naţionale, create şi conduse cu atâta dragoste și pietate, ca să-i 
poarte numele și să-i slujească şi după moarte năzuințele ideale 
ale vieții, instituțiunea în care sau adunat și vor aduna mereu 
prețioase tezaure istorice ale trecutului românesc, nicăeri, zic, mai 
bine, ca aci, nu ne vom pulea da seama că în aproprierea şi'n 
legătură cu această instiluţiune, își are locul firesc monumentul 
său simbolic şi evocativ. 

Căci unde, tinerimea mai ales, care trebuie să se închine şi 
să se inspire necontenit dela faptele marilor înaintași, ar putea-u 
face aceasta mai potrivit ca aci, la altarul de care viitorimea se 
va apropia cu respect și evlavie și unde ea va putea nu numai 
contempla imaginea materială, ci şi evoca personalitatea morală 
și spirituală, omenească și sufletească, a celui ce va rămânea prin 
veacuri una din cele mai mari figuri istorice ale României. 

lată de ce, în momentul când comitetul nostru se complec- 
tează prin venirea printre noi a fruntașilor vieţii publice românești 
am crezut că e necesar să-i dăm consacrarea definitivă în aceas'ă 
zi șiin această casă, ambele învestite deja cu caracter național. 
Căci, din momentul chiar al cufundării sale în eternitate şi nemu- 
rire, Ion 1. C. Brătianu a devenit al neamului întreg, după cum 
și casa sa a devenit a aceluiași neam, prin iubirea, înțelegerea 
și pietatea celei ce i-a fost neprețuită tovarășe de viaţă, a doamnei 
Eliza Brătianu, pe care o rugăm să binevoiască a primi, pentru 
clipele de reculegere ce am putut închina amintirii ilustrului său 
soț, respectuoasă gratitudine și pe care comitetul nostru ţine sto 
încredințeze că pentru dânsul este nu numai 0 datorie, dar și 
onoare, de a duce la bun și neîntârziat sfârșit sarcina ce și-a luat. 

lon |. C. Brătianu 


Conferinţa d-lui dr. lon Nistor ministrul muncii 
şi sănătății. 

DI. ministru dr. |. Nistor cu ocazia comemorării marelui 
bărbat de stat şi patriot Ion I. C. Brătianu, a. ţinut la Radio o 
conferință în care a descris foarte documentat pe marele om politic. 

Geniului creator din viaţă i-a fost hărăzit ca după moarte să 
fie prăznuit în strălucirea unei mari înfăptuiri. A opta aniversare 
dela moartea lui Ion I. C, Brătianu coincide în mod simbolic cu 
inaugurarea bib- 
liotecii care îi 
poariă numele. 
Realizarea aceas- 
ta este fără în- 
doială cel maiim- 
presionant elogiu 
ce se putea aduce 
memoriei marelui 
bărbat de Stat 
care înfruntând 
vijelia vremurilor, 
a isbutit să fău- 
rească în focul 
sacru al înflăcă- 
rațului său pat- 
riotism  epocalul 
act istoric al uni- 
rii neamului ro- 
mânesc. 

Cel ce prin păt- 
runderea și pre- 
vederea spiritu- 
lui său ager şi 
prin puterea ener- 
giei sale nein- 
frânte înțelegea să 
creeze acte isto- 
rice, nutrea o fi- 
rească dragoste 
şi avea un viu 
interes peniru cei 
ce scriu istoria. Și astfel s'a putut înfiripa o strânsă corelaţie între 
făuritor şi cronicar, între factorul determinant şi înregistratorii 
fideli ai acţiunilor istorice săvârșite. Din această congenialitate a 
isvorât dragostea lui Ion I. C. Brătianu pentru istorie şi pentru 
îndeletnicirea acelora ce se străduiau să o concretizeze în pagini 
de carte. 

Istoria ginţilor şi în deosebi, trecutul neamului său, pe care 





D. Dr. 1. NISTOR, ministrul muncii și sănătăţii, 

el l-a determinat într'o anumită epocă împregnându-i pecetea ge- 
nialităței sale politice, a fost una din preocupările de predilecție 
ale lui lon I. C. Bratianu în puţinele lui ore de liberă reculegere, 
pe care şi le. îngăduia. 

După examinarea şi soluționarea problemelor de toate zilele, 
îl vedeam cu câtă plăcere căuta refugiul în domeniul trecutului, 
pentru a scoate din sbuciumul lui pilde şi învățături practice 
pentru prezent şi viitor. Prodigioasa activitate politică şi națională 
a neuitatului său părinte îi servea de îndreptar fidel pentru orien- 
tarea sa politică şi pentru activitatea sa publică. Deviza părintelui 
său ; „Indrăzneşte în cele bine chibzuite“ şi-a însuşit-o şi el şi 
s'a călăuzit de ea în întreaga sa activitate publică. 

Străduințele seculare ale națiunei române de a se uni poli- 
ticeşte sub acelaș sceptru au fost susținute şi încurajate mereu 
prin îndrăsneţe încercări de realizare. 

Faptul acesta îl determină să considere mai mult decât bine 
chibzuită o nouă încercare pentru atingerea acestui măreț ideal, 
Şi astfel îndrăzni să tragă fulgerător sabia pentru întruchiparea 
visului de veacuri al neamului românesc, viteaz şi creator. Nu 
i-a lipsit deci îndrăzneala pentru această mare hotărâre care, pe 
lângă că era bine chibzuită, era şi direct impusă de evenimente 
și împrejurări. 

In condițiunile acestea Ion |. C. Brătianu a avut curajul de 
a intra în marele război pentru întregirea neamului, îngrămădind 
asupra sa o răspundere fără precedent în analele istoriei române, 
— curaj pe care ne îndoim că l-ar fi avut mulți dintre contim- 
poranii săi. 

Increderea fanatică în dreptatea cauzei "pentru care pusese 
totul în cumpănă nu l-a părăsit niciodată, nici chiar în clipele 
celor mai crude dezamăgiri și ale celor mai tragice încercări, 

L-am cunoscut la laşii suferințelor mândru și neînfrânt în 
Piaţa Unirii din capitala Moldovei, când se rostiră primele ade- 
ziuni din partea Românilor subjugaţi, la idealul măreț înfățișat de 
el. Dar nici în clipele cele mai critice n'am văzut desprinzându-se 
de pe buzele lui decât cuvintele de îmbărbătare. 

Prin jertfă și suferință, cauza stântă susținută de el, cu 
atâta îndrăsneală, a biruit. Dreptatea a înfrânt forţa. Prin storţări 
comune dreptul la libertate naţională al neamurilor subjugate a 
învins. Cătuşele seculare sau frânt şi popoarele au fost chemate 
la auto-determinare. 

Regele Desrobiţilor îşi făcea intrarea triumfală în Capitala 
României Mari. Din mulțimea îngrămădită pe Piaţa Victoriei pen- 
tru a aclama pe Regele tuturor Românilor, se desprindea figura 
triumfătoare a lui Ion I. C. Brătianu, cu fața veselă şi cu umerii 
slobozi de sarcina grelelor răspunderi ce apăsaseră atâta vreme 
asupra lor. 

Proclamarea succesivă a actelor de unire dela Chişinău, 

Cernăuţi și Alba Iulia, pe cari el le-a pregătit şi le-a determinat 
prin declararea războiului de întregire, au fost fără îndoială cli- 
pele cele mai fericite din viaţa sa atât de sbuciumată. 

Tratativele de pace de la Paris au împânzit din nou sufletul 
său cu nouri de mâhnire şi deziluzie. El, care îngrămădise în 
inima sa toată durerea şi suferința neamului pentru întregirea ho- 
tarelor, nu putea consimți la știrbirea şi mutilarea lor. 

După consolidarea păcei, lon I. C. Brătianu și-a concentrat 
toate forțele pentru organizarea internă a Statului întregit, organi- 
zare care şi-a atins punctul ei culminant în votarea primei cons- 
tituții a tuturor țărilor române. Prin votul universal și împroprie- 
tărirea țăranilor s'a pus temelia desvoltărei normale a țărei, des- 
chizâdu-se astfel largi perspective pentru progres şi prosperitate 
pe toate tărâmurile vieţii publice. 

Acum opt ani, moartea nemiloasă l-a răpit prin surprindere 
din mijlocul nostru, în toiul marilor sale înfăptuiri interne. Cu 
scurgerea anilor patimile politice,. pe urma cărora Ion I.C. Bră- 
tianu a suferit atât de mult, se vor potoli şi ecoul lor se va 
stinge în cel mai apropiat viitor. Când acestea vor amuţi cu 
desăvârşire figura lui lon I. C. Brătianu va apare generaţiilor ce 
vin în ipostaza ei adevărată de erou legendar al unirei: poporului 
român. 

Ingenunchind în fața sarcofagului dela Florica, toţi cari 
l-au cunoscut, iubit şi admirat, precum și toţi câți trăim astăzi. într“o 
Românie mare şi puternică, să închinăm memoriei Sale o mi- 
nută de reculegere. 





SERIA mare a MILIONARILOR 





din Ardeal şi Banat dove- 
deşte că lozurile dela 


marea colectură Ardeleană şi Bănăţeană 


Banca lliescu S. A. Cluj 
SUNT CELE MAI NOROCOASE ! 


Comandaţi lozuri norocoase prin carte postală. Plata 
o puteţi face prin cec postal No. 40.050. 


Daţi adresa exactă. 


Di. ministru dr. Gh. N. Leon 
un sincer apărător al in= 
tereselor ardeleneşti 


Proectul de modificare a Legii minelor nu atinge drepturile 
câştigate ale populaţiei din Munţii Apuseni. 


Proectul de modificare a Lesii minelor, pregătit şi întocmit 
de eminentul profesor dr. Gh. N. Leon, ministru subsecretar de 
Stat, la departamentul Industriei, -a cauzat oarecare nedumerire în 
cercurile  intere- 
sate.Nedumerirea 
şi  nervozitatea 
acestor cercuri nu 
o vedem sub 
nici un chip jus- 
tificată şi credem 
că iniţiatorii întru- 
nirei de protest, 
ce a avut loc la 
Abrud, urmăresc 
cu totul altceva. 
Un alt scop, cu 
totul  strein de 
interesele reale 
ale populaţiei din 
Munţii Apuseni, 
acela de a arăta 
pe profesorul Gh. 
Leon, ca pe un 
politician ce nu 
are nimic co- 
mun cu intere- 
sele  ardeleneşti. 

Această ţintă 
o să fie greu de 
ajuns, căci acei 
cari îl cunosc pe D. ministru dr. Gh. LEON 
prof. Leon, îi cu- 
nosc sentimentele -ce le are pentru provincia noastră, Dl. Gh. 
Leon, deși nu este ardelean de naștere, faptul că a trăit un timp 
îndelungat pe aceste plaiuri, s'a acomodat cu totul nouă, ne-a 
cunoscut, ne apreciază, ne iubește și suntem siguri că această iu- 
bire nu îl va putea determina să lovească vreodată în interesele 
ardelenești şi mai cu seamă în popoluția moțească pentru care 
şi-a manifestat întotdeauna dragostea. 

DI. Leon, a fost criticat aspru în Abrud, i-s'a adus acuzații 
cu totul nedrepte. Și, nu populaţia la criticat, nu marea masă a 
moților blânzi, ci uni interesați ce vreau să pară conducătorii 
moţilor. | 

Noi tinerii acestei provincii cari îl cunoaştem pe dl. prof. : 
Gh. Leon, îi cunoaştem sentimentele, stăm alături de d-sa, dân- 
du-i tot sprijinul nostru în toate împrejurările. 

Dealtfel di. ministru, imediat după ce a apărut în presă ata- 
curile la adresa d-sale, a dat răspunsul următor: 

Proeciul de modificare al Legii minelor nu cuprinde nici o 
alingere a drepiurilor câştigate în materie de aur. 

Din potrivă, proectul asigură drepturile cele vechi, obligă însă 
pe deținătorii unor astfel de drepturi ca înir'un termen anumit 
(trei ani) să întreprindă un minim de lucru. Minim de lucru (8 
metri pe cerc) este foarte ușor de realizat tocmai de populaţia 
băstinașe şi foarte greu de realizat pentru acaparatorii permiselor 
de explorare, contra cărora se protestează. 

De altfel la intervenţia făcută de Comisariatul Moților, Minis- 
terul a cerut ca delegația lor să fie rimită pentru a cercela noul 
proect care nu a căâpălat încă forma definilivă. 

Proectul nu urmărește şi nu poate urmări all! obiect decât 
desvoltarea industriei mineritului în genere şi a aurului îndeosebi, . 
absolut necesare economiei noastre naționale. 

Din răspunsul de mai sus, reese dar, că nu sa făcut nimic 
contra drepturilor câştigate ale moţilor, atunci când proectul nu are 
nici măcar forma definitivă. 

Deci proectul amintit este numai un pretext pentru a putea 
fi atacat dl. prof. Gh. Leon. 


Problema comerțului extern. 


Ce se așteaptă dela intrarea în vigoare 
a noului regim. 


Declaraţiile d-lui dr. I. Costinescu, ministrul industriei 
și comerțului. 


Lumea industrială şi comercială aşteaptă cu deosebit interes 
intrarea în vigoare a noului regim al comerțului extern. Se crede 
într'o amelioare oarecare, având în vedere că d. ministru Costinescu, 
este nu bun cunoscător al problemelor îndustriale şi comerciale. 
Cunoaște în toate amănuntele, doleanțele acestei pături sociale, 
care aduce un apot real în viața statului. 

Călâuzit de cunoștințele d-sale practice și dragostea ce o 

poartă îndus!riei şi comerțului, vrem să credem că odală cu dărâ- 
marea vechiului sistem fara întreagă va respira mai uşor. 

In ajunul aplicări acestei opere d! dr. |. Costinescu a ţi- 
nut să facă unele declaraţii, pentru ca opinia publică să cunoască 
toate inovațiile ce s'au adus acestei probleme atât de importante. 


Declaraţiile d-lui ministru Costinescu. 


Jurnalul Consiliului de miniştri privind regimul comerțului 
exterior a fost iscălit, 

Prin urmare vă pot aduce la cunoştinţă cari sunt condiţiu- 
nile noului regim. 

Jurnalul e precedat de un raport foarte scurt în care se 
arată că nevoile comerțului şi îndrumarea sa spre un regim mai 
simplu şi de mai multă libertate — ca să înlesnim schimburile 
cu străinătatea, au pus reglementarea comerțului de devize pe baze. 

Din capul locului dispar dispozițiunile din frecutul jurnal 
unde se dădeau prime pentru mărfurile cari se exportau, neţinân- 
du-se seama suficient de ţările în cari se exportau produsele 
noastre, primele fiind pe marfă fără să se ţină seama de devizele 
ce reveneau în ţară de pe urma exportului. 

Prin urmare aceste prime dispar, după cum dispar şi contra 
primele de import de 44 la sută, cari se cereau importatorilor, 
iarăşi fără să se țină seama de ce devize se cereau. 

Toate acestea dispar. 
| In noul regim al comerțului exterior, cumpărarea şi vânzarea 
devizelor se face în conformitate cu dispozițiunile legilor existente. 

Astfel că toți exportatorii, cum şi toţi acei cari dețineau de- 
vize sub orice titlu, principial ei vor ceda aceste devize Băncii 
Naţionale sau ori cărei bănci particulare autorizate. 

Banca Naţională având facultatea de a reţine devize atât cele 
de cari are nevoie pentru stat cât şi acelea pe cari ar voi să le 
rețină ca orice bancă pentru revânzare. 

Dar pentru aceste devize Banca Naţională va plăti o primă 
care va fi fixată de acord cu oficiul de devize şi care primă va 
fi aceiaşi, fie că deviza este cumpărată de Banca Naţională, fie 
că deviza este cumpărată de o bancă autorizată. 

Mai mult, pentru devizele pentru cari Banca Naţională se 
declară necuimpărătoare, ele vor putea fi vândute în târgul liber, 
la prețul ce s'ar oferi, iar în nici un caz — acest preț nu va pu- 
tea depăși o primă care a fost fixată de Oficiul de devize pen- 
tru devizele cele mai tari. 

Nimeni nu poate să cumpere devize — ca şi în regimul 
actual — fără autorizația de import. 

In ceeace priveşte cumpărarea de devize se menține în totul 
dispozițiunile de astăzi. 

Banca Naţională care cumpără devize pentru siat are nevoie 
însă de un fond din care să dea aceste prime la devize. 


i Ale 


Acest fond, care este un fond al statului, -se va alimenta 
dintr'o taxă ad-valorem asupra tuluror mărfurilor importate. 

Această taxă se va fixa printr'un osebit jurnal al Consiliului 
de miniştri, și va varia proporțional cu prima care se plăteşte la 
devize de Banca Naţională şi care în genere va varia între 10 şi 
15 la suță. | 

Acest fond se va mai alimenta şi dintr'o taxă de 12 la sută 


asupra tuturor produselor petrolifere exportate. 

Banca Naţională care are nevoie de un fond de trezorerie 
pentru a începe operațiunile de cumpărarea devizelor, va folosi 
în acest scop anumite fonduri ale statului pe cari le are la dis- 
poziţie, precum şi fondul pentru valorificarea grâului, 

Organizarea oficiului de devize se va face printrun jurnal 
deosebit al consiliului de miniștri. 

Oficiul va avea un comitet superior de indrumare, care se 
compune din guvernatorul Băncii Naţionale sau delegatul său, un 
subsecretar de stat dela departamentul. finanțelor, un subsecretar 
de stat dela ministerul de industrie şi comerţ şi unul dela minist 
erul de agricultură și domenii, sau în locul acestora pot lucra sec- 
retarii generali dela ministerele respective. 


Tot la acest oficiu va lucra şi o comisie care își va da avi- 
zul asupra diverselor chestiuni în legătură cu atribuţiunile oficiu- 
lui şi în mod special se va pronunța asupra primelor ce se vor da 
valutelor forte 

Pentru aplicarea acestor dispoziţii noui, exportul în com- 
pensaţie este absolut oprit, afară de cel admis în lista A pentru 
exporț şi lista B pentru import. 

Aceste liste nu vor fiamplificate decât printrun jurnal al 
consiliului de miniştri. 

In consecință actuala comisie pentru indrumarea comerţului 
exterior se desființează. 

Punerea în funcțiune a acestui nou regim se fixează cu în- 
cepere dela 1 Decembrie a. c., aceasta pentru a da timp comi- 
siunilor fixate să se întrunească şi să stabilească toaţe detaliile 
tehnice şi de organizare ale noului regim. 

Devizele nelichidate până la 1 Decembrie de exportatori, 
„beneficiază de actualul regim. 

O convenţie specială care se va încheia între stat şi Banca 
Naţională, va reglementa punerea la dispoziţia statului a devizelor 
necesare pentru plăţile în străinătate. 

lată, în câteva cuvinte care este noul regim al comerţului 
exterior. 

Dacă, pentru multe motive, n'am putut să sărim la acea 
libertate mult visată, este că se cere multă prudență şi atenție 
pentru a evita cereri masive de devize, mai Cu seamă la începutul 
unui regim şi sperăm că într 0 conlucrare sinceră între staţ, Banca 


— 11 — 


Naţională şi băncile particulare şi prin experiența pe care o facem 
cu acest oficiu — care are menirea de a apropia şi de a face să 
colaboreze căt mai mult băncile particulare cu Banca Naţională 
în interesele mari de stat. 

Eu am cele mai mari speranţe că noul regim ne va îndruma 
spre un regim de mai multă libertate şi de aceea cer un concurs 
unic al tuturor şi în special comercianților și industriașilor, la cari 
fac apel în primul rând, ca prin atitudinea lor şi prin modul cum 
vor înțelege să ne dea mai departe un concurs pe care l'am avut 
până acum dela toți, — sperăm că în puţin timp să avem aşa 
rezultate cari ne vor îndreptăți să mergem mai departe spre li- 
bertatea cea mai complectă a comerțului de devize“. 


„Unirea sufletească a Românilor 
prin credinţă. Unificarea confesiuni- 
lor religionare românești 


de Dr. GEORGE CIUTA. 


Se împlinesc 17 ani dela înfăptuirea României întregite, 
cuprinzând întrun stat unitar partea cea mai mare a Românilor, 
cari mai înainte au fost sub mai multe stăpâniri străine. 

Mi-amintesc de actul Unirii 
din luna Decemvrie 1918, când 
armata Română a întrat trium- 
fătoare în oraşul Turda, unde a 
fost primită de populația română, 
în frunte cu preoţii români de 
ambele confesiuni, cu cea mai 
mare solemnitate şi dragoste. A 
fost o zi de bucurie, toți Românii 
s'au  îmbrățişat ca frații iubi- 
tori, fără deosebire de con- 
fesiune. Poporui văzând pe preoții 
români, de ambele confesiuni, 
celebrând cultul divin împreună, 
cu lacrămile în ochi au exclamat 
„asta am dorit-o şi aşteptat de 
mulți ani, dea D-zeu, să rămânem 
uniți până în vecii vecilor ...*“ 

In anul următor după Unire, 
când Regele Ferdinand şi Regina 

D. Dr. George Ciuta Maria au cercetat orașul Turda şi 
mormântul iui Mihai Viteazu, de pe 

câmpia Turzii, poporul român i-a primit cu o însuflețire ne mai 
pomenită, femeile cu lacrămi de bucurire în ochi, năvăliau să 

sărute mâinile binecuvântate a mult adoratei noastre Regina Maria 
şi scumpului nostru Rege Ferdinand 1. înfăptuitorul României 
întregite. Poliţia cu mare greutate a putut ţine ordinea. 

Tot atunci am observat decepţiunea unor români, pentru 
faptul că, preotului român unit i sa înterzis a lua parte la ce- 
lebrarea "parastasului pentru odihna sufletească a Voevodului 
Mihai Viteazu. Se întrebau pentru ce? nu suntem cu toţii ro- 
mâni ? cântările bisericești nu sunt la fel? 

Nu m'am mirat de această îndignare spontană, cunoscând 
obiceiul poporului din Turda şi jur. La înmormântări şi parasta- 

„sele bărbaţilor mai de frunte celebrau împreună preoții români 
de ambele confesiuni, cari trăiau în deplină armonie, pentru a 
mulțumi poporul drept credincios, fiind multe căsătorii mixte. 

Pe poporul român n-ul înteresează Concordatul cu Vaticanul 
dela Roma, nici Patriarhul dela Jerusalim sau Constantinopol, pe 
el îl înteresează biserica din satul său, fie ortodoxă, fie unită, 
se fălesc dacă au un preot bun care să cânte ial şi predică 
bine, 

Astăzi politica, cât și credinţa, se desvoltă prin evoluția 
treptată. Biserica ortodoxă română din provinciile alipite la unire 
a fost organizată după alt sistem străin, continuând a funcţiona 
până la unificare. Acest proect a fost depus la Senat prima dată 
în anul 1920 de cătredi. Dr. Aurel Viad fost ministru de finanţe. 
In seara zilei când a fost depus proiectul, mă aflam la Clubul 
Partidului Naţionali Român din București, când dl. Vlad a întrat 
însoţit de o ceată gălăgioasă, trăpându-l la răspundere, cum a 
cutezat a face aşa ceva? Fiecare vocifera, bătându-şi pieptul, 

„biserica mea“, „statutul Șaguna“, de acelea să nu să atingă 
nimeni, la ceace dl. Viad a reflectat scurt că, statutul Şaguna este 
statut străin, fiind aprobat de guvernul ungar, peniru care expre- 
siune sinceră a fost înjurat de toți cei de faţă. Dar ceea ce nu 
sa putut face atunci, sfa făcut după 10 ani, astăzi biserica orto- 
doxă română din cuprinsul Regatului României este unificată, or- 
ganizată după unul și acelaşi sistem. 

Acum vine rândul la unificarea confesiunilor românești, uni- 
ficare cerută cu insistență de poporul român, în scopul consoli- 
dării Statului Român, în care se află mulți minoritari, de altă 
limbă şi altă confesiune, 

Nu sunt la locul lor polemicele profesorilor de universitate 
pe chestiunea confesiunilor româneșii, cu expresiuni jiguitoare, 
că românii uniți nu sunt buni români, credința lor nu recunoaște 
limiiele Statului Român, polemici primejdioase pentru unitatea 
Neamului Românesc. 

Oare nu ar fi mai potrivit ca toți Românii din întreaga 
lume — un mic popor de otigine latină de vre-o 15 milioane 
în mijlocul alor 2 miliarde de locuitori ai pământului — vorbind 

aceaș limbă, românească, să aibă una și aceași credință, de ase 
menea românească, indiferent că sub ce stăpânire trăiesc ? 

Francezii şi ita'ienii, din toată lumea vorbesc aceași limbă şi 
mărturisesc: aceaş credință, de ce nu s'ar putea face asta și 
la noi ? 

Piedeca este chestiunea de principii de credință, tradițiune, 
trecut, lege strămoșească, toate acestea trebuese supuse principiului 
de existență şi întărire a Neamului Românesc, care este mai pre- 
sus de toate, mai ales în timpul evoluţiunei naționale din ziua de 
azi. Cu puţină bunovoință de ambele părţi, sfar putea face o 
punte între Ortodoxia— Orientului şi Catolicismul Latin al Occi- 
*dentului, confesiunile româneşti, ortodoxă și greco-catolică, iar 
putea unifica într'o singură coniesiune, una şi aceaşi pentru toți 
românii din întreaga lume, contopindu-se în confesiunea româ- 
nească, sub stăpânirea unui singur Patriarh Român, cu reședința 
în București, capitala Regatului Român. 

Prin asta s'ar înfăptui unirea sufletească a tuturor românilor 
din toată lumea, ceace ar contribui la consolidarea sufletească a 
Neamului Românesc şi la cimentarea Regatului României, sectele 
religionare, ajutorate de duşmanii țării româneşti, cum sunt bap: 
tiştii, stiliştii, adventiștii, lipsiţi de sentimentul național de român, 
nu ar mai putea prinde rădăcini în poporul român. 

Să luăm exemplu dela vechii Romani, dela cari ne tragem 
originea, dânşi ori şi unde cu mândrie spuneau: „Civis Romanus 
sum“, fără a adăoga zeii la care se închină, tot aşa să ne putem 
făli şi noi, pronunţând că „suntem Români, înțelegându-se de 
sine că de confesiune românească, 

După 17 ani dela Unire, e timpul ca cei chemaţi să chib- 
zulască aceasta chestiune de mare importanţă din punct de vedere 
na țional şi al credinţei sufieteşti, Națiunea Română să cuprindă 
şi îmbrățoșeze la sânul său pe toţi românii buni, indiferent că se 
inchină către răsăritul sau apusul soarelui. 

Orientul răsăritul şi Occidentul-apusul soarelui, sunt vechi 
națiuni, rămase din vechile timpuri, când credeam că, soarele se 
învârte în jurul pământului, credință greșită, care a fost combătută 
mai târziu, 

Crezul principal să fie: Neamul Românesc, 

Perspectivele comerțului dintre România 
și Rusia i 
de GHEORGE GHEORGHIU, ataşat comercial. 


După fructuoase tratative duse între d-nii dr. Costinescu, 
ministrul Industriei şi Comerţului și d. Ostrowschi ministrul  So- 
vietelor în România, s'a ajuns la o perfectă înțelegere asupra tex- 
tului acordului, penlru  sta- 
bilirea schimburilor comer- 
ciale dintre România şi U. 
R. $. $, 

Urmează ca în scurt 
timp convențiunea să fie sem- 
nată și astfel să înceapă 
schimbul de produse între 
ambele țări, aceasta cu atât 
mai mult cu câi zilele tre- 
cule s'au reluat și comuni- 
cațiunile feroviare între cele 
două țări prin refacerea și 
inaugurarea podului dela 
Tighina. 

Pentru noi reluarea re- 
lațiunilor comerciale cu Ru- 
sia prezintă ocaziunea cea 
mai fericită pentru găsirea 
unui nou debușeu pentru 
produsele noastre fie ele cât 
de puține, astfel : vite, lemne 
și în special traverse, pet- 
rol, lână, produse alimentare 
și materii prime, vinuri etc. deasemenea produse de mică impor- 
tanță cari însă totalizate în balanța comerțului nostru exterior tind 
să aducă un frumos câștig economiei noastre naţionale. 

Sunt lucruri realizabile, cu atât mai mult cu cât Rusia do- 
reşte ca, odată cu normalizarea relațiunilor politice, reluarea 1e- 
lațiunilor comerciale să consolideze cât mai mult buna amiciţie 
între cele două ţări. 


„În cele ce privește U. R. S S. cele două planuri quinquinale 
din care primul a durat pairu ani și jumătate iar al doilea a în 
cepul în. anul 1933, au dat până acum rezultate destul de mul- 
țumiloare, 


Astfel, în ceiace privește agricultura, randamentul pe anul 
1934 este evaluat la 14.833 milioane ruble (62 la sută) faţă de 
anul preceaent. 

Producțiunea totală de cereale a fost evaluată la 95 milioane 
tone faţă de 83 milioane tone in anul 1930 și de 80 milioane tone 
în 1913 (depășindu-se astfel randamentul pentru prima oară cu 
0.1 pe hectar). 

in ceia ce privește creşterea vitelor, se prezintă o urcare, alin- 
gând pentru bovine un total de 42,5 milioane capete. (Faţă de 
1929 se prezintă în scădere 75.000.000 capete) deasemenea  por- 
cinele la cifra de 17.06 milioane capete față de 122 milioane ca- 
pete in 1930 (1921, 21 milioane capete). 

Statisticele oficiale arată o mare lipsă de cereale. furaje, 
făinuri, lapie, ouă, carne și grăsime, articole pe cari țara noastră 
le poate acoperi cu multă ușurință. 

În ceia ce priveşte industria, Comitetul Economic al Ligii 
Naţiunilor, îndică producția industrială cu un spor de 17 la sută 
față de ultimii 5 ani. 

Comparativ cu alte ţări (media 100) se prezintă asijel: 
U. S. A. 66, Germania 85, Anglia 9, U. R. S S. 24. 

Valoarea totală cilrează aproape 54 miliarde ruble faţă de 
30 2 miliarde ruble în anul precedent. 

Energia electrică mereu în creștere producând în 1933 15,8 
milioane K. V.: 1934 205 milioane K. W.: ocupând locul al 
doilea în Europa și al treilea în întreaga lume (după U. S. A, și 
Germania.) 

Producția cărbunilor deasemenea în creștere, cifrându. se la 
93,5 tone în 1934 U. R. S. $. producând 10 la suă din totalul 
cărbunilor extrași, ocupând locul al patrulea după Statele Unite, 
Anglia și Germania. 

In prezent: sunt în sapă un foarte mare număr de mine, 
sperându-se să se ajungă la sfârșitul planului quinquinal la 157 
milioane tone. 

Industria petroliferă. modernă prin nouile procedeuri și metode 
după ultimele sisteme americane, forează cu febrilitate ridicând din 
an în an producțiunea dela 18,5 milioane tone în 1930 la 25 
milioane fone în 1934 în creștere în 1935, ocupând al Şaselea 
loc în producțiunea mondială, sperându-se să se ajungă în anul 
1937 la disponibilul de 46,8 milioane tone. 

O remarcă sumară se poate face în legătură cu producția 
celorlalte metale. Astfel arama, zincul, plumbul, a căror producție 
este de nouă ori mai mare decât cea de dinaintea războiului, 
Rusia — realizând o creștere formidabilă, creștere pe care alte 
fări au realizat-o în peste 15 ani, — ocupă primul loc în in- 
dustria metalurgică mondială. 

Sovielele pe lângă că-și acoperă singure necesităţile interne, 
au posibilitatea unui export foarte pronunțat. 

In ceia ce privește industria chimică producțiunea este în 
scădere, evaluată fiind la 2,21 milioane ruble. 

Tricolajele se prezintă deasemenea în creștere, producțiunea 

cifrându-se la 713 milioane ruble faţă de 318 milioane ruble în 
1930, 

In cursul anului 1935 s'au pus în funcțiune un mare număr 
de industrii, astfel la Kasan și Leningrad consorțiul industriilor 
chimice pentru fabricarea îngrășemintelor artificiale, deasemenea 
uzine electrice, uzine de produse chimice şi ceramice, etc. * 

Un alt consorțiu Keraklis din Armenia cuprinde o întreagă 
serie de industrii, astfel: cuptoare de var, carbid, azot, acid car- 
bonic, iar în regiunea Tseresppove's fabrica de spirt din lemn şi 
o altă serie de fabrici de vopsele, talpă artificială, fibre, negru de 
fum, extracte tanante și câteva rafinerii petrolifere, în plus se 
poale adăoga fabrici de tractoare, maşini, fabrici pentru preluc- 
rarea și producerea fierului, gaz aerian, ete. 

+ 


Intreaga viaţă economică pulsează cu multă intensitate, spe- 
rând ca, până la sfârșitul celui de aldoilea plan quinquinal, cif- 
rele să depăşească pe cele inscrise în anul precedent. 

Interesant este de știut că importul rusesc scade în ultimii ani 
considerabil, iar producțiunea rusească este alcătuită în marea ei 
majoritate de produse industriale, care se află în continuă urcare. 

Producțiunea agricolă fiind în scădere, iar România fiind în 
imediata apropiere a ei poate acoperi cu surplusul de produse ag- 
ricole nevoile Rusiei. 

Convenţia comercială tinde să reglementeze schimburile dintre 
cele două ţări, deasemenea şi reglementarea plăţilor. 

Să sperăm că în scurt bmp, România va găsi un nou de- 
bușeu pentru producțiunea ei agrico!ă. 


Cea mai renumită fabrică de 
PLEDURI, stofe pentru costume bărbătești, 
— ei | emi-paltoane, paltoane pentru 


PATURI ȘI dame și stofe pentru tailleuri. 
COVOARE 





Depozitul fabricei 

Cronica politică, 
Guvernul păstrează frânele puterii ... 


Colaborarea parlamentară Vaida-Goga, o nouă opoziție 
a M. Sale. Mari frământări interne în partidul 
național- țărănesc. 


Proverbul cu bobocii cari se numără toamna s'a dovedit a fi 
încă odată înțelept şi adevărat. Faptul că în ultima vreme prover- 
bele se potrivesc mult mai bine guvernului decât opoziţiei nu 
schimbă nimic din valoarea acestor perle ale literaturii noastre, 
cari îi îngăduiesc dlui Tătărăscu să scape de nişte declaraţii în- 
oportune sau să deruteze opinia publică dela anumite probleme. 

S'a dovedit astfel, pentru cine mai era nevoie, că lucrurile 
nu merg în țara aceasta nici după voia dlui Mihalache, nici după 
vrerea dlui luliu Maniu, Revoluţia dela 14 Noembrie în jurul 
căreia s'a făcut atâta zarvă, a trebui să fie amânată pentru o dată 
incertă iar şefii opoziţiei şi-au dat seama că în regimul nostru 
monarhic-constituțional de azi, o schimbare de regim nu mai 
poate fi determinată de întrunirea bătăioasă a unui comitat exe- 
cutiv, care s'a desemnat el singur în fruntea unui eventual curent 
de opinie. 

Monarhul şi-a recâștigat puterile sale constituționale, pe 
cari atâţia vameşi au încercat să i-le cârtească. Viaţa politică se 
va desfăşura de aici încolo normal, fără acele tulburări şi ame- 
nințări cu revoluția cari au lăsat impresia într'o vreme că vom 
ajunge şi noi ca să fim guvernaţi de teroarea străzii. Guvernul, 
în întregime stăpân asupra situației, va mai rămâne prin urmare 
la putere atâta vreme cât Regele va crede că partidul liberal nu 
a rezolvat încă toate problemele mari în cari s'a angajat față de 
onoarea trecutului lui şi față de ţară. Toate svonurile de catenea, 
cu insinuări electorale în virtutea cărora M. Sa ar fi avizat deja 
de pe acum asupra succesiunii la putere, sunt fantezii puerile. 

M Sa ca un rege constituţional nici nu pulea, chiar dacă 
ar fi voit, să avizeze într'un fel sau în altul în actualele impre- 
jurări, pentrucă nu este încă deschisa criza de regim. 

Un alt eveniment, a constituit însă senzația acestor zile de 
acalmie politică. Pactui de colaborare Goga-Vaida, care deocam- 
dată se restrânge numai la parlament, dar care se poate foarte 
ușor transforma într'o fuziune, a surprins nu numai opinia pub- 
lică ci şi cercurile politice cari socoteau ca imposibil acest lucru. 
Prin asistenţa reciprocă în parlament, prin acțiunea lor identică, 
pe baza unui program comun, deputaţii partidului naţional-creştin 
şi ai „Frontul Românesc“, constituiesc în parlamentul de azi cel 
mai puternic bloc de opoziţie. Nu este de mirare, dacă în urma 

acestui fapt, blocul parlamentar Goga-Vaida reclamă pentru sine 
onoarea de a se întitula, „opoziţia M. Sale“. 

Dar în afară de reprezentanța aceasta pur formală a unei 
popularităţi necontestate, blocul parlamentar Goga- Vaida aduce în 
viața noastră politică o înviorare, de pe urma căreia se vor re- 
simți toate partidele politice. Echilibrul care părea la un moment 
dat frânt, sa refăcut imediat după realizarea acestui bloc, tot 
astfel dupăcum el a început să se refacă încă din luna Septem- 
vrie, când d. Octavian Goga a demonstrat că massele nu mai 
formează un. monopol numai pentru unele partide. 

Unde este azi agitația blocului constituțional, demonstrațiile 
dela Marna şi toate acele acțiuni subversive cari se lăsau la urmă 
cumpărate cu bani din fondurile ordinei publice ? Acţiunea „Fron- 
tului Românesc“ pe deoparte iar pe de altă parte, campania de 
întruniri a partidului naţional-creștin a normalizat din nou viaţa 
noastră politică, asupra căreia era să câștige din nou putere, 
strada cu pasiuni şi patimi vulgare. 

Problema succesiunii încă nu se poate pune. Guvernul se 
bucură de toată încrederea factorului constituțional iar în ţară li- 
niştea este complectâ. Bobocii pe cari i-a numărat d. Tătărăscu: 
acum în toamnă sunt aceiaşi cu cei dela începutul guvernării, 
minus d.  Manolescu-Strunga, a cărui cădere este doar un 

In timpul acestei acalmii, partidul naţional: țărănesc este bân- 
iuit de grave convulsiuni interne. Aderanţii dlui luliu Maniu îl 
acuză pe d. lon Mihalache că a dat greş cu tactica sa, iar d. Mi- 
halache se plânge mereu că toate şansele pe cari le are atât dsa 
personal cât și partidul sunt sistematic nimicite de d. luliu Maniu. 

Astiel partidul se află în teribile chinuri ale unei noi faceri. 
Doc'oru Lupu s'a gândit la un moment dat că sar putea tot așa 
de bine ca misiunea de a forma un cabinet să-i revină dsale. 
Astiel dsa a început a-şi face toate preparativele iar cu ocazia 
revoluţiei pe care d. lon Mihalache o proiecta pentru ziua de 14 
Noembrie doctorul Lupu, care a tradat și va mai trada a făcut 
opinie separată în partid, determinând comitetul executiv ca să 
contramandeze adunarea pe care atât d. Maniu cât şi d, lon 

Mihalache voiau să o ţină. 

| In haosul doctrinar care sbuciumă tendinţele centrifugale 
cari se manifestă pretutindeni unde o ambiţie găsește teren pri- 
elnic pentru a încolţi, în lipsa de unitate a cadrelor lui, în di- 
vergența ideologică între patronul dela Bădăcin și între ucenicul 
dela Topoloveni, sunt atâtea contraste de neînvins, încât nu este 
dată nici o posibilitate ca epurația sau unificarea să se poată 
efectua repede. 

Dacă d. lulu Maniu ar maidispune de vigoarea de altădată 
atunci situaţia ar fi simplă. Or, fostul șef al par'idului nnţional- 

țărănesc, este azi consumat, şi după chiar mărturisirea unui fruntaş 
ardelean intim al său, el nu mai poate fi omul străzii. 

In astfel de împrejurări situația politică îşi oferă singură 
concluziile. Buletinul meteorologic al guvernului va continua să 
marcheze timp frumos, iar cerul opoziţie va rămâne încă înorat 
multă vreme. D. Tătărăscu va anunța ţara înainte cu şase luni, 
că își va da demisia. A repetat acest lucru de atâtea ori încât nu 
avem nici un motiv să ne îndoim. 


Organizarea turismului 
în România 


A se deplasa, a merge dela un punct la altul, este o carac- 
teristică a ființelor superioare. Organismul, în loc de a se epuiza 
întro defensivă stupidă, 
în loc de a se împotrivi 
mereu a cunoaşte cât mai 
temeinic tot ceeace îl în- 
conjoară și îl ameninţă, 
devine mai suplu, chiar 
şi numai printr'o călăto- 
rie în jurul camerei. Tru- 
pul şi spiritul au desco- 
perit în vremea noastră 
o armă nouă pentru a 
resista morţii, Aceasta este 
plăcerea de a călători, 
voiajul de agrement, tu- 
rismul cu toate variatele 
lui forme, însfârșit viteza. 
Toate necesităţile vieţii 
servesc azi de pretext 
omului pentru a se mişca 
din loc, căutarea hranei 
la fel cu fecundația, răs- 
boiul la fel cu pacea. Nu 
există nimic fantezist în 
afirmaţia unui scriitor fran- 
cez care susținea că răs- 
buaiele nu sunt altieva 
SERGIU DUMITRIU, secretar general la decât voiajuri ale națiu- 
Ministerul de Interne și preşedintele Oficiului nilor. Cu cât o naţiune 
Naţional de turism, are mai desvoltat spiritul 

de voiaj, de turism şi de migrațiune cu a'ât ea va fi mai puter- 
nică și mai superioară în sânul comunității mondiale. Un exemplu 

clasic ni-l oferă poporul englez, dar mai cu seamă poporul evreu, 
care îşi vede apropiate şansele unei hegemonii modiale. 

Caravana a cucerit lumea, Viteza devine cu fiecare an tot 
mai mare, oamenii trăiesc mai intens, dar cu toate acestea globul 
pământesc nu este încă cucerit în întregime. Popoarele cu spirit 
nomad vor fi cele dintâi în toate locurile unde se va planta lu- 
mea nouă 

In România turismul este încă un fenomen nou cu care ma- 
joritatea românilor se obişnuiesc greu. Dacă s'ar face o statistică 
cu toți aceia cari frecventează vara sau iarna munții, marea şi 
întinsele şesuri ale vechiului regat, s'ar vedea că streinii sunt 
mult mai numeroşi decât etnicii români. Să nu se obiecteze că 
Românii nu se pot deplasa din cauze economice. Nu este ade- 
vărat. Românii stau acasă şi frecventează cârciuma, pentrucă nu 
au prins încă gustul pariumat al hoinăritului instructiv și re- 
confortant. 

Turismul salvează o bună parte din viaţă, al alungă moartea 
şi dacă întrun admirabil sonet francez se spune că „partir c'est 
mourir un peu“, apoi tot pe atât de adevărat este că „mourir 
c'est partir beaucoup.“ O bună parte din fericirea pe care o pu- 
tem avea pe pămănt se află în atmosfera nervoasă a gărilor, între 
un adio înlăcrimat poate şi între orizontul care se desface în 
goana trenului ca un evantai înaintea ochilor înfioraţi ai că- 
lătorului. 

Platon, înțeleptul filozof grec spunea că tinerii trebuiesc 
obicinuiţi ca să călătorească cât mai mult în scopul de a învăţa 
cum trebuie să fie bine condusă republica. Intr'adevăr. dacă pri- 
vim în jurul nostru, nu este greu să constatăm că guvernele cele 
mai bune sunt acelea în cari miniştri sunt oameni obicinuiți cu. 
călătoriile, oameni cari au văzut ţări şi mări. România mică a 
avut oameni politici atâţ de mari, tocmai pentrucă toţi aceştia 
călătoreau în tinerețele lor, toate meleagurile țării şi ale streină- 
tății. Ne-am putea întreba dacă d. Titulescu călătoreşte atâta pen- 
tru că este mare. sau este mare pentrucă călătorește mult ? 

A călători, a face turism nu însemnează numai a te plimba 
prin spaţiu. A călători însemnează în același timp a urca sau 
a cobori în timp, Cine merge în munţii apuseni sau în Dobrogea, 
coboară cu câţiva zeci de ani înapoi în istoria noastră iar cine 
se duce la Sinaia, poate că depăşeşte vremurile de azi. Cine 
merge în Spania trăieşte cu o sută de ani în urmă iar cine merge 
în China trăieşte în atmosfera evului mediu. Mergeţi însă la Chi- 
cago și cu siguranță vă veţi da seama ce va îi lumea cu un secol 
mai târziu. Omul modern este atât de devotat turismului încât 
dacă ar fi să i-se aducă un omagiu postum, ar trebui să se facă 
din pielea lui o valiză de voiaj. 

A pleca, a te mișca din loc, este singurul mijloc de a par- 
veni. Starea pe loc însemnează moarte lentă și sigură. Viteza este 

întradevăr unicul viciu nou pe care ni l-a dat civilizaţia secolului 
al douăzecilea. Poezia porturilor de mare, spune un scriitor francez, 
a fost inventață de către leneşi sedentari. Porturile sunt locuri 
imunde, făcute pentru a se goli sau a se umplea. Tot ceeace este 
bun şi frumos în porturi, sunt vapoarele, cari însă nu rămân de- 
cât puţin timp acolo. 

Criza economică, nu este un motiv al sedentarismului ro- 
mânesc. Adevăraţii turişti ştiu foarte bine că riumai călătoriile 
scurte costă mult. A sta pe loc şi a face o viață întreagă numai 
elogiul colțului de pământ pe care te-ai născut și ai trăit, acesta 
este punctul de vedere a! unui cadavru. A vedea mu'te ţări și a 
cunoaşte perfect ţara ta, însemnează a ajunge tânăr la maturitate, 
a câştiga unul din secretele fericirii. 

Turismul în România are o carieră foarte tănără. Hărţuiţi în 
evul mediu de barbari năvălitori, veşnic cu vatra în cap, luând 
calea codrilor de frica tătarilor sau a turcilor, Românii au fost 
fericiți când au ajuns la siguranța unei stabilități. Fericirea ace- 
asta s'a transformat cu timpul în sedentarism. Voiajori nu sunt 
în țara noastră decât mărginenii din regiunea Sibiului şi oltenii. 
Nimeni nu poate contesta că în acelaşi timp nu sunt tot ei cei 
mai straşnici negustori şi comercianți. 

Pentru prima oară, problema turismului a preocupat serios 
cercurile noastre oficiale sub guvernarea dlui Alexandru Vaida 
Voevud, când d. Viorel V. Tilea, a organizat un plan vast al tu- 
rismului, la oficiul cu acelaşi nume, dela prezidenţia consiliului. 
Problema a fost reluată apoi de către actualul subsecretar de stat 
d. Sergiu Dumitriu, care cu păsiunea unui poet, a făcut tot ce 
i-a stat în putință pentru a da o desvoltare cât mai mare turis- 
mului, 

Dsa a scris primul abecedar al turismului român. In marea 
carte de cetire a călătorului obişnuit cu drumul, oamenii din ţară 
află tot ceeace nu știau încă despre frumusețile României. Streinii 
găsesc prospecte admirabil întocmite la toate birourile mari de 
voiaj din streinătate. Căile ferate au făcut serioase înlesniri de 
călătorie cu trenul, specula hotelierilor şi a comercianților a fost 
înfrântă, oficialităţile au fost învăţate la codul manierelor elegante 
din lumea turismului internațional. 


An de an sunt tot mai numeroşi Românii cari cutreeră ţara 
în lung și în lat, tot mai numeroşi străinii cari ne vizitează du- 
când cu ei imaginile luminoase ale plaiurilor noastre. 

Problema turismului este în strânsă interdepedenţă cu rela- 
țiunile noastre externe. Tocmai din acest motiv, statul român sa 
nizuit ca să obțină trecerea prin România a marei şosele inter- 
naționale de beton, care va lega apusul cu orientul apropiat. 
Scriitori reputați din Franţa şi din Anglia, au scris cărți volumi- 

noase despre frumuseţile naturii românești şi ale peisajului din 
țara noastră. 

Turismul, care în perioada lui de organizare, pare a fi un 
lucru costisitor pentru stat, va deveni nu peste multă vreme un 
considerabil isvor de venit al avuţiei naţionale. Opera de organi- 
zare pe care a săvârşit-o d. Sergiu Dumitriu, va trăi prin ea în- 
sași ca o necesitatea a vieţii, care nu mai poate fi eliminată. 

P. &. 


Martirii cu închisoarea şi 
»tovarăşii!' cu icrele negre 


(n zilele trecute, Consiliul de Răsboiu din 
Cluj a condamnat la 10 luni închisoare pe profeso- 
rul tânăr Tudor Bugnariu, pentru agitație comu- 
nistă In același timp legația sovietică din București 
oferea un dineu cu icre negre, protipendadei din 
Bucureşti.) | 

[n pensionul gratuit al statului, unde a fost internat pe timp 
de zece luni tânărul profesor român, d. Tudor Bugnariu, bezna 
este rece şi zidul umed. Orele sunt de lână și în tic-tac-ul lor 
se aude cum scânțăie vremea bătrână. Sub apăsarea sentinței, se 
sfâșie ora de hârtie, care l-a adus pe Tudor Bugnariu pe banca 
acuzaților pentru un manifest şi pentru un discurs către tovă- 
răşii proletari. Bietul tânăr ardelean, căzut ca musca în ciorbă 
în plasa întinsă cu mult vcleșug de către aceia cari caută tineri 
entuziaşti și fără experiență pentru a fabrica din ei martiri co- 
munişti, a smuls din inimile tuturor compatrioţilor săi un suspin 
de sinceră compătimire din prilejul dublei nenorociri în care a 
căzut. Căci nu intereseazi în acest proces numai cazul lui per- 
sonal, ci starea sufletească a unei bune părți din tineret, care 
visează himere ale dialecticianismului marxist şi care cade victimă 
puterii şi farmecelor otrăvite alte agitatorilor comuniști. 

Nu este un lucru plăcut să ajungi la închisoare, chiar dacă 
ți-se oferă în schimb, compensaţia unui martiraj iluzoriu şi fictiv, 
In cas: durerii, ne spune poetul Tudor Arghezi din proprie 
experienţă : 

„broaștele nu ști de unde, 
calcă'n clapele afunde . .. 
Pe la trei, 

vin păduchii mititei ; 

pe la cinci, 

ploşniţele cu opinci. 
Șobalanul te miroase, 

pe la şase. 

Gâlcile dacă ţi-au copt, 
doctorul vine la opt.“ 

In floarea vârstei, bine pregătit sub raport profesional, ro- 
mân de sânge şi de lege, profesorul Tudor. Bugnariu trebuie să 
ispăşească zece luni de închisoare. Pentru o credinţă greșită, pe 
care nu a supt-o cu laptele prunciei, ci pe care i-au înfiltrat-o în 
sânge oameni fără de nici un suflet. 

In acelaşi timp, patronul spiritual şi bancherul oficial al 
comunismului, ministrul Sovietelor la Bucureşti, împreună cu 
gingaşa sa doamnă aranjează săptămânal ceaiuri şi serate, la cari 
abundă icrele negre şi şampania franțuzească. Protipendada din 
Bucureşti, care nu are niciodată o opinie și care linge totdeauna 

Reprezentanţii vieţii noastre politice la recepţia oferită de d. Ostrowski, 
ministrul Sovietelor la Bucureşti. 


Dela stânga la dreapta; in primul plan dnii: General Samsonovici, 

Lapedatu, ministrul Cultelor, Franasovici, ministrul comunicaţiilor, Ni- 

colae Titulescu, ministrul Externe'or, D-na Ostrowski, General Anghelescu, 

Virgil Madgearu și d-na Pia Igiroşanu. In planul al Ii-lea: d-nii Savel 

Rădulescu, Grigore lunian, Jean Şeba, Ostrowski, Dr. N. Lupu, Liviu P. 
Nasta. In planul al Iil-lea: dr. Gr, Filipescu. 


tălpile stăpânului de azi și ale celui care va putea să fie mâine, 
se bate pentru invitaţii în saloanele somptuoase ale palatului mi- 
liardarilor români, unde d. Ostrowski organizează aceste festinuri 
de viciu burghez. 

Nici un lucrător, nici un „tovarăş“ dintre aceia cari sufăr 
şi cari sunt îndemnați la revolte, nu sunt prezenți la aceste orgii. 
Sovietele nu primesc la recepții decât cocote, gurmanzi, tineri cari 
ştiu să trişeze la cărți şi pentru protocol, câteve figuri simandi- 

coase ale oficialităţii. Diavolul îşi atrage victimele spre iad, fă- 
cându-le să vadă anticamera unui paradis. Tovarăşul şi Tovarășa 
Ostrowski, nu se simt bine decât între milionarii şi între pana- 
miştii bucureșteni. Acolo între două pahare de şampanie şi între 
un sandwich cu icre negre, se pun la cale trădări, se aranjează 
comp!oturi, se fac planuri pentru otrăvirea sutletelor şi pentru 
tulburarea minţilor tinere din România. 

Dacă mai târziu aceste victime întră la închisoare cu atât 
mai bine tovarășul și tovarăşa se bucură. Naţia românească are 
îusă tot dreptul să se simtă batjocorită la ea acasă în mod ru- 
şinos. De educaţia copiilor noştri noi suntem răspunzători. Şcoala 
şi biserica, mână în mână, împreună cu organele oficiale ale sta- 
iului trebuie să ia toate măsurile de cuviință, pentruca molima să 
nu se întindă şi mai departe. 

Ce ironie mai crudă pentru toți militanţii comuniști cari fac 
martiraj, decât festinurile legaţiei sovietice din Bucureşti, unde 
icrele cari se consumă sunt p'ătite cu vieţi de mujici, cu sănăta- 
tea şi cu tinereţea miilor de tineri desrădăcinaţi şi cu toate ororile 
pe câte le înregistrează istoria sângeroasă a revoluţiei ru:ești. 


Norocul armelor. 


Până acum Mussolini a câstigat partida 


Fascismul împotriva căruia se părea la un moment dat că 
se ridică întreagă democraţia mondială și capitalistă reprezentată 
prin Liga Naţiunilor îşi continuă biroitor marşul său eliberator 
în Abisinia. Șantajul englez 
cu eoncentrarea unei mari 
părți a flotei britanice în 
Marea Mediterană nu a in- 
timidat deloc pe Ducele ho- 
tărât să şi facă singur drep- 
tate şi să-şi scrie el cele 
mai glorioase capitole al 
istoriei. Liga nu a reuşit să 
mențină nici măcar un mo- 
ment în discuţiune sancțiu- 
nile militare împotriva Ita- 
liei iar în ceeace priveşte 
sancțiunile economice şi fi- 
nanciare, toate cercurile dip- 
lomatice sunt de acord că 
ele nu vor însemna o jenă 
prea mare pentru Italia. 


In acest timp Italia fas- 
cistă a mobilizat un milion 
MUSSOLINI şi jumatate de soldaţi dintre 

cari 200.000 sunt trei mii 

deja în Abisinia. Doctrina eroică a statului fascist, lupta continuă 

pentru progres, îşi desfăşoară toate virtuțile ei generatoare de 
viață. In răsboiul p= care îl poartă acum Ducele Mussolini, ad- 
versarul cel mni mare nu îi este Abisinia, ci Anglia, ale cărei 
interese nu le-a retezat nimeni de secole atât de scurt ca Ducele 
Mussolini. Anglia î:să este în prezent o putere statică. pa când 
Italia este o putere a cărei virulență poate atinge culmi nebănuite. 
De cinciprezece ani câteva generaţii ale Italiei au fost crescute în 
cultul luptei, al răsboiului, al jerifei şi al vieţii organice a na- 
țiunii. 

Definiţia statului fascist se rezumă în următoarele axiome: 
„Războiul este viață, pacea înseamnă moarte“. Fascismul este 
doctrina luptei continue, 


In acelaşi timp burghezul 
englez are drept ideal pa- 
cea perpetuă. Muncitorul 
de pe insula Albionului 
are cel mai ridicat standard 
de viață: astfel încât un 
răsboiu nu poate decât să-i 
distrugă plăcerea de trăi. 
Intre cele două ţări cari au 
tras deget in săotămânile 
acestea prin intermediul 
Ligii Naţiunilor există o di- 
ferență de temperatură, care 
nu avantajază deloc situsţia 
Marei Britanii. lată pentru- 
ce, Anglia, dupăcum chiar 
reprezentantul ei a declarat 
la Geneva, nu va ataca ni- 
ciodată Italia. 


Sora latină. 


LAVAL Evident lucrurile nu s'ar fi 

- desvoltat astfel dacă Franţa ar 

fi urmat întru toate nu numai atitudinea ci și sugestiile Angliei. 

In faţa unei asemenea coaliții de forțe, Ducele ar fi fost silit să 

joace cartea mare sau să facă anumite concesiuni cari i-ar fi fost 
impuse. 


Frunţa însă nu a vroit să primejduiască prin atitudinea ei pacea 
Europei. Deaceea ea nu a luat în întregime partea Angliei, dând 
ecou sentimentului de latinitate, sprijinind teza italiană în 
unele părți, neparticipând la propunerile engleze decât în 
măsura în care acestea nu constituiau o provocare directă față 
de Italia. Toate acestea măsuri au fost luate prin Liga Naţiunilor, 
prin această instituție bătrână şi osificată, care va mai dăinui 

încă câţiva ani, ca o reprezentantă simbolică și ipocrită a ca- 
pitalismului european burghez şi francmason. 

In timpul cănd regimentele italiene înaintau victorioase 
în Abisinia, Parisul vuia de manifestaţiile cari aveau loc pe 
marile bulevarde în favoarea Italiei. Ce ar mai fi putut 
face domnului. Laval în astfel de condițiuni. 


Rolul „Crucilor de foc“, 


Un amănunt care nu se cunoaşte însă la noi, unde toate 
ştirile sunt cernute prin filtrul vadurilor democrate şi internaţio- 
naliste, este acela al interv. nției energice a „Crucilor de foc“ din 
Franţa pe lângă guvernul francez şi pe lângă d-l Laval, ca să nu 
angajeze Franţa prea mult împotriva Italiei. O serie de mari ma- 
nifestațiuni cari s'au ţinut la Paris şi în oraşele din provincie, 
au lămurit pe deplin opinia publică franceză asupra cauzei ita-" 
liene, astfel încât guvernul, care ţine totdeauna cont de marile 
curente cari se desvoltă în opinia publică, nu ar fi putut face 
altceva chiar dacă ar fi vrut. 

„Crucile de foc“ constituie azi în Franţ: cea mai temută 
organizaţiune a dreptei. Șeful lor, colonelul De la Roque, este 
ferm hotărât să cucerească puterea politică şi să dea Franţei o 
nouă Constituţie. Nu este de mirare dacă cuvântul acestei orga- 
nizaţiuni puternice este tot mai mult luat în considerare de către 


guvern. 
Atitudinea României. 


Prin reprezentantul ei d. Titulescu, România a luat la Ge- 
neva aceeași atitudine ca și Franţa. A votat şi aplicat sancțiunile 
economice şi financiare, a condamnat războiul dar s'a ferit a se 
angaja în sfera de influență a politicei engleze. Mai mult chiar, 
d. Titulescu a ţinut să sublinieze că România nu a luat atitudine 
împotriva Italiei pentrucă acesta este punctul ei de vedere, ci 
numai pentru a satisface pactului Ligii Naţiunilor, 

In ceeace priveşte însă opinia publică românească, ea este 
alături de Italia. Nu numai presa naționalistă dar suflul general 
al țării, înconjoară cu simpatie acțiunea taliei în Africa răsă- 
riteană. 

Intro atmosferă de duşmănie internațională, fascismul care 
nu conta decât pe forțele lui proprii, se găseşte acum înconjurat 
de o mulțime de prieteni mai mult sau mai puţin declaraţi. Amur- 
gul democraţiei capitaliste, internaţionale şi francmasone este 
aproape. 

Observator. 

DESCHIDEREA PARLAMENTULUI 


SUS: M. S. Regele Carol al II-lea înconjurat de membrii guvernului dă citire 
Mesajului Regal. 
JOS : Parlamentarii ascultând citirea Mesajului Regal, 

Conducătorii frontului 
de dreapta la deschi- 
derea Corpurilor Le- 
giuitoare. Pe primul 
plan, dnii: prof. 
A. C. Cuza, Octavian 
Goga, Ianculescu și 
d. Ga A. Cuza 











M. S. Regele, pără- 
sird Camera după 
deschiderea  Corpuri- 
lor Lcgiuiloare. 


| 








A_INCEPU 
LOTERIA 9-A 


a Loteriei de Siat 4 clase, 











Trageri la (5 al fiecărei luni 


140.000 Lozuri. — 72.319 câstiguri 
în valoare de Lei: 284,634.560. 


Tregerea cl. l-a la 15 Nov. 1935. | 


Costul lozurilor: 1/4 Lei 200, 1/2 
Lei 400, 1/, Lei 800. 


Omul prevăzător incepe jocul 
dela cl. I.-a cu nădejde și incre- 
dere, pentru a lua parte la toate 
tragerile. 


Cu lei 200, puteti deveni milio- 
nari, chiar dela clasa l-a. 


Lozurile se găsesc de vânzare la 
colecturi și agenții lor. 

O inovaţie! Jocul colectiv! 
Cu Lei 200.— puteți juca 20 nu- 


numere, cereți prospecte gratuite dela 
colectori. 





Marele act de solidaritate 
națională dela Cluj - 








Grandiosul congres economic 
al Transilvaniei şi Banatului 


Obiectivul : Salvarea creditului românesc 


Primejdiile mari îşi au în viața popoarelor momente cari 
brăzdează adânc în istorie. Şi după cum se adună la sfat și con- 
sultații, echipajul unui vapor ce se află ameninţat de furtună 
în mijlocul mării, tot aşa la evenimente grave, caută să se întâl- 
mească acei cari sunt chemaţi să preintâpine primejdia de la 
orizont. 


Marele congres economic al Ardealului și Banatului, dove- 





Biroul congresului, Compus din |. P. S. Sa Mitropolitul N. Bălan P. S. S. 
Stroia, Lăzărescu și Traian Frențiu, vicar mitropolitan V. Macavei, şi dnii; 
dr, Alex. Vaida Voevod, luliu Maniu, Octavian Goga, Stelian Popescu, loan 
Lupaș, Dr. Aurel Vlad. 

deşte între toate aceste afirmațiuni. Acest congres a fost o adevă- 
rată sărbătoare naționată, unde s'au întâlnit toți reprezentanții vieţii 
noastre intelectuale, politice și economice. Reprezenta în fața 
noastră oglinda fidelă a trecutului, care ne amintește scene și 
clipe din momentele mari istorice, când mai marii naţiunei noastre 
se adunau la sfat, pentru a lua hotărâri comune. 

Scena Teatrului Naţional din Capitala Ardealului, cu această 
ocazie era .un tablou măreț, unde erau alături toți proeminențţii 
noștri oameni de Stat şi indiferent de crez şi partid politic își 
sirăngea mânau frățește, 


Dep, deasă 


Congresul Economic. al Ardealuluiui și Banatului, a adunat 
din nou la un loc pe toți aceia cari țin la scumpa noastră pro- 
vincie şi îi poartă în sufletul !or marea-i grije. 

Această întâlnire comună a fost un examen de mare însăm- 
nătate, dovedind că la primejdie românii de azi, ca şi cei de eri 
indiferent de crez, lege sau clasă socială ştiu să fie solidari, ci- 
mentând în comun actele mari. 


Deschiderea congresului. 


Pe scena Teatrului Naţional iau loc fruntașii comitetului de 
inițiativă, în frunte cu |. P. S. S, Mitropolitul Nicolae Bălan, având la 
dreapta sa, pe P.S. S. Episcopul Traian Frențiu, canonicul 
Macaveiu din Blaj. pe dnii luliu Maniu, Stelian Popescu și lon 
Lupaș, iar la stânga pe P. S. S. le episcopii luliu Hossu, Lăză- 

Reprezentanţii vieţii publice ardelene la congres. 
Dnii : Mihail Popoviciu, Viorel V. Tillea, P. Groza, Emil Haţiezanu, Au- 
: rel Dobrescu, lonel Comşa, prof. C. Tătaru. 


rescu, Andrei Crişanul, Stroia şi pe dd. Alexandru Vaida-Voevod, 
Octavian Goga şi Dr. Aurel Viad. La ridicarea cortinei sala ac- 
lamă în picioare biroul congresului. Corul teologilor întonează 
„Impărate ceresc“, iar după aceea miile de oameni cântă „Deș- 
teaptă-țe Române“. 

I. P, S. S. episc. Nic. Bălan ia cuvântul spunând între altele: 

Este pentru întâia dată în viața mea când particip la o 
adunare cu caracterul celei de azi. Dacă m'am decis totuşi să 
iau parte şi la invitația D-vs. să conduc chiar întrunirea de astăzi, 
am făcut-o din convingerea, care este desigur și a D-vs. a tutu- 
rora, că ne găsim în fața unei mari probleme de interes național 
care-şi cere o cât mai grabnică şi o cât mai fericită deslegare 


lar Biserica noastră a ştiut să se identifice totdeauna cu marii 
griji şi cu marile interese ale Neamului şi să îndrumeze înţelep 
ește înteraga viață a poporului pe care l'a păstorit. 

Dl. Prof. 1. Lupaș, propune apoi alegerea biroului congre- 
sului, îu frunte cu I|.P. S. S. a Mitropolitul Bălan, după care 
rosteşte următorul discurs : 

„In numele comitetului de organizare din Cluj salut, pe toţi 
reprezentanții în acest congres economic. In speranţa că impresio- 
nanta manifestare a solidarității româneşti nu va fi lipsită de 
consecințe prielnice pentru soarta numeroaselor aşezăminte amer 
ninţate în insăși existenţa lor, permiteţi-mi să vă adresez tuturor 
frățescul cuvânt de întâmpinare: „Bine aţi venit !“ 

la apoi cuvântul Dl. Ilie Olteanu secretarul general al con- 
gresului, care într'un larg expozeu, înfăţişează situația precară 
băncilor românești din Ardeal şi Banat. 


Salutul bisericei române unite. 


Preasfinţitul Iuliu -Hosu rosieşte următoarea cuvântare : 


Minunata icoană care mângăie ochii şi sufletele noastre, de- 
săvârşita solidaritate a sufletului ardelenesc, răspunsul unanim 
la chemarea conducătorilor Ardealului, arată gravitatea ceasului 
care ne-a întrunit azi aici. Atare zi ca cea de astăzi, de desăr- 
văşilă unire a îiuturor sufletelor ne va prilejul în curând ca să 
sărbătorim cu toată măreția desăvărşirea unirei dela 1 Dec. 1918 
la Alba-lulia. 

Ce a realizat această unanimă alergare la Cluj? Este suf- 
letul Ardealului care ne-a chemat aci pentru ca să cimentăm peste 
veacuri unirea cu țara mamă. Ceeace noi dorim să spunem aci 
prin glasul autorizat al reprezentanților Ardealului și Banatului 
este aceea afirmare că noi dorim a munci cu toată puterea suf- 
letească şi trupească pentru neamul și țara noastră întregită. 

Inaltul ierarh arată disperata situația în care se găsesc 
institutele culturale și bisericeşti ale căror averi au fost depuse la 
institutele de credit din Ardeal şi Banat şi-cari astăzi nu mai 
pot fi redate scopului pentru care au fost create. 

Inchee apoi împlorând harul atot puternicului Dumnezeu 
asupra lucrărilor acestui Congres care prin importanța şi măreţia 
sa este unic în analele României moderne, 


Discursurile fruntașilor Ardealulul 


Cuvântarea dlui dr. Alexandru Vaida-Voevod: 


I. P. S. V., Doamnelor și Domnilor. Nu pot să renunţ de 
a fi subiectiv când iau cuvântul în acest congres pentrucă am în 
sfârșit o înaltă satisfacţie. Ideea pentru care m'am sbătut mai 

bine de un deceniu, ca Ardealul să dea o dovadă a solidarității 
lui iată ce s'a realizat. Am văzut. din expunerea raportorului și 
al |. P. S. L. protestul unanim împotriva regionalismului și dacă 
bucuria mea este normală sunt justificat prin faptul că eu am 
avut mai mult de suferit sub această acuzare a regionalismului. Am 
protestat întotdeauna şi m'am întrebat cum poate îi un român 
regionalist ? Există oare un român care n'ar voi cu tot sufletul 
său şi cu toată dârza lui voință ca să închee într'o solidari- 
tate mai puternică întreaga colectivitate românească ? Nu există ! 

Dar vedeţi Dvs. povestea lupului cu mielul se transpune şi 
în timpuri când nouă nu ne mai arde de basme. Aici dincoace 
de munţi dacă noi rămânem fără putere economică, fără suficiente 
forțe sufletești și fără de vlagă cum am mai putea să fie susţinut 
românismul cel puţin așa cum lam susținut pe aceste plaiuri ar- 
delene înainte de războiu. 

Examinând comunicatul guvernului, sunt convins că se va 
da bisericilor noastre acea jumară care le-a fost atât de mult pro- 
misă în deşert, căci suntem cu toţi de părere că la un buget de 
miliarde pretențiunile bisericilor noastre naţionale ar îi trebuit să 
fie de mult satisfăcute. Dacă guvernul îşi îndeplineşte azi o da- 
torie scadentă meritul este tot al bisericilor, cari au făcut minu- 
nea ca simultan prin telegrame, prin agenţii de presă, prin radio, 
întreagă ţara să cunoască comunicatul guvernului. Doresc ca în 
cel mai scurt timp să dispuneţi în deplină libertate autonomistă 
asupra tuturor intereselor bisericii, fără ingerințe politicianiste așa 
ca în vremurile mult mai grele de dinainte de război. Realizaţi și 
minunea ca noi credincioşii să ne aflăm totdeauna strâns uniti în 
jurul bisericii şi în jurul intereselor vitale ale naţiei. Cunosc tactica 
politicianistă şi ştiu că după o promisiune urmează apoi discuţii 
şi chiar deaceea vă întreb, ce poate să însemneze în comunicatul 
guvernului cuvântul „necesare“ lângă băncile românești, cari 
vor trebui ajutate. 

Eu cred că nu domnii dela Banca Naţională ci noi vom îi 
aceia, cari vom hotări, cari bănci trebuesc ajutate, pentru că noi 
ducem în primul rând toată răspunderea asupra puterii morale, 
asupra vigoarei fizice şi asupra culturei, totatâtea elemente strict 
necesare susținerii neamului nostru. In ceeace priveşte Banca 
Naţională, această misterioasă instituție, ştiu eu, ştie cineva dintre 
Dvoastră sau careva dintre conducătorii de bănci, sau chiar atot- 
ştiutorii, pentru că aceasta le este meseria, dl. Stelian Popescu 
şi Pamfil Șeicaru, ştie cineva cine este acela care deţine pachetul 
de acțiuni ai Băncii Naţionale, pentru ca apoi din Paris sau din 
Berlin să arajeze pe telefon chestiuni și probleme vitale pentru 
neamul românesc. Naţia românesc este statul românesc şi deacea 
trebue să dăm guvernului puterea ca să poată face din Banca 
Naţională cu adevărat o instituţie a românilor. 

Din solidaritatea noastră sunt sigur că va evolua mai de= 

parle mişcarea ăceasia, care nu va mai putea fi dibuită de ni- 
meni, astfel că odată constituit frontul românesc economic viitorui 
va fi cu siguranță al frontului românesc integral. 


Discursul dlui Octavian Goga. 


„Am venit la congresul economic al Ardealului și Banatului 
ca la un act de solidaritate naţională, care afirmă credinţa prin 
care se intărește integritatea ideii noastre de stat. Este o mare 
mulțumire sufletească pentru mine faptul că în faţa unei probleme 
care priveşte interesela generale de stat cum și ale românismului 
din Ardeal şi Banat, îşi afirmă solidaritatea tot ceia ce este 
românesc, 

Băncile noastre româneşti sunt angrenajul vieţii economice- 
naționale din Ardeal și Banat. Eie s'au întemeiat din economiile 
unui început de burghezie româneescă, în luptă cu stăpânirea 
trecută. Aceste așezăminte noi le-am moștenit dela înaintaşii noştri. 
Ar trebui desgropate toate paginile scrise pe vremuri de maghiari, 
cari recunoşteau că forța națiunii românești din Ardeal venea 
dela aceste bănci și de aceea au căutat a le săpa. 

Inainte de 1910 s'a denunţat precipitat creditul Băncii Albina 
la Budapesta pentru a se lovi în această instituţie financiară care 
se găsea în serviciul naţiunei române din Ardeal și Banat și fă- 
cea opera cea mare a parcelării moșiilor ungurești, pentru a le 
trece în stăpănirea țăranilor români, 

Atunci fraţii noștri de dincolo de Carpaţi au apreciat im- 
portanța acestei opere a băncilor noastre. lon Brătianu a dispus 
a se trece pentru banca Albina un reescont de 4 milioane de lei, 
pentru ca ea să-și poată continua opzra economică şi naţională. 
După cum vedem pe atunci se recunoaștea opera naţională a 
acestor bănci, Dacă privim însă acum în faţă situaţia, și tragem 
concluziuni, vedem că este în fața noastră o părăginire generală. 

Băncile românești din Ardeal şi Banat 147 la număr pe cari 
le-am moștenit la unire, sunt în situația cea mai tristă, care nu 
se mai poate tolera. 


La sfârşitul ședinței congresiștii în unanimitate au votat 
următoarea, i 


Moţiune 


„Poporul românesc din Transilvania şi Banat, indemnat de 
starea însuportabilă în care se află astăzi din punct de vedere eco- 
nomic şi financiar. s'a întrunit prin toți reprezentanții săi autori- 
zați întrun Congres Economic, la Cluj, în ziua de 28 Noem- 
vrie 1935. 

Congresul Economic al Transilvaniei și Banatului constată 
următoarele fapte precise : 


.— 35 a. 


1]. Viața economică românească și în special creditul româ- 
nesc din aceste părți ale Țării, au fost reprezentule și cărmuite cu 
pricepere, cu cinste şi cu rol devotamentul, de aşezăminiele româ- 
nești de credit, cari s'au înființat an de an, începând din 1872 cu 
expresiunea logică a necesităților economice, pe care le-a scos la 
iveală traiul de toală zilele. 

2. Rezultatele activităţii așezămintelor de credit, — rezultate 
apreciate de toata lumea — au fost: 

a) Fortificarea ideii naționale, trezirea și inrădăcinarea spi- 
ritului de economie, și a spiritului de bună chivernisire în pătu- 
rile largi ale poporului. 

Ardealul și Banatul au ajuns astfel cea mai frumoasă gră- 
dină a econormiilor românești. 

b) O așezare pe temelii trainice a vieţii de credit, prin cre- 
dite eftine de lungă durată acordate țarănimii — credite, cari au 
eliminat aproape cu desăvărșire cămătăria la sate și prin aceasta 
o acțiune cu rezultate neaștepiate pentru achiziționarea pe cale 
naturală a solului pe seama elementului majoritar sarăcit în cur- 
sul veacurilor prin asupriri. 

Crearea proprietății mijlocii și mici. 

Intemeierea gospodăriilor sătești în stare să reziste și în anii 
agricoli deficitari. 

lar ca o concluzie firească, obicinuirea masselor de a lua 
parte efectiv la viața de credit. 

Creditul a devenit pentru făranul român din Transilvania şi 
Banat a doua pâine de toate zilele. 

c) Stimularea și ajutorarea iniţiativelor și energiilor româ- 
neșii la orașe. 

- Întărirea păturii intelectuale. 

Crearea clasei meseriașilor, comercianților şi industriașilor și, 
în special, ridicarea ei la un nivel de afirmare, pe care, inainte de 
a se fi pus temelia creditului românesc, nu l-a avut. 

d) Sporirea fondurilor bisericești, ale fundațiunilor, şcoalelor, 
instituțiunilor culturale și filantropice, 

Biserici şi şcoale au fost clădite ! Biserici, școale și fundațiuni 
au fost ajutate, efectiv și prin aceasta făclia culturii şi-a  pulut 
împrăștia lumina-i binefăcătoare asupra satelor, ca și asupra 
orașelor. 

In ullimile decenii cei mai mori mecenați ai culturii româ- 
nești în Ardeal și Banat au fost așezămintele de credit. 

3) Credilul românesc din Ardeal și Banat a fost întemeiat și 
a trăit din contribuțiunea mulțimii ; economiile mărunte dar nume- 
roase ale acestei mulțimi, care s'a obișnuit să prețuiasca si să 
economisească rodul muncii sale, a constituit singura putere, pe 
care o reprezinta acest credit. Nimeni altul nu a contribuit la în- 
temeierea și susținerea acestei puteri. 

Credit românesc în Ardeal și Banal înseamnă munca de 7 
decenii a poporului majoritar, așezat aci. 

Poporul a chemat la viaţă, prin voința sa, aşezămintele me- 
nite să strângă cu instinct de albină economiile  prisoselnice de 
pretulindeni unde se aflau. 

Acelaș popor s'a împărtășit zi de zi din aceste economii, cari 
au fost distribuite cu grijă părintească tuturor celor, cari prin har- 
nicia lor erau hotăriţi să folosească după cuviință talantul, ce I-i s'a 
încredințat. 

4. Prin tradiția consfințită de traiul zilnic, în Transilvania 
și Banat, Biserică românească, popor românesc, școală românească, 
aşezăminte româneşti de credil, formează o singură unitare. Toţi 
și loate au absolut nevoie unele de altele; viață românească pe 
aceste locuri nu se poate închipui astăzi, în lipsa vreunui factor 
dintre aceştia. 

5. Reforma conversiunii nu era nevoie să distrugă aşezămin- 
tele de credit. 

Prezentul poate să aducă sentință de moarte viitorului. 

6. Astăzi, în Ardeal şi Banat, creditul românesc este inexis- 
tent. spiritul de economie a amorţit, bisericile, fundațiunile, şcoalele 
şi instituţiie culturale sunt sărăcite de fonduri, satele sunt năpă- 
dite de cămătari streini, iar comerţul şi industria românească se 
zbat neputincioase în fața concurenței covârșitoare a streinilor. 

7. Această stare de lucruri nu mai poate fi prelungită nici 
o singură clipă Continurea ei înseamnă abandonarea elementului 
românesc din Transilvania şi Banat. 

8. Refacerea creditului românesc din Transilvania şi Banat 
este un postulat național: 

Bisericile, fundaţiunile, şcoalele, instituțiile culturale și aso- 
ciaţiile de meseriaşi şi mici comercianţi trebuesc despăgubite. 

9. Aceste indatorări sunt ale Statului. 

Numai Statul le poate îndeplini. 

Opera de refacere trebue îndeplinită prin repunerea în func= 
țiune a actualelor instrumente de credit, probate şi dovedite fo= 
lositoare. 

Congresul declară însă, că nu pledează nici pentru așezarea 
actuală a creditului, nici pentru o formă de aşezare nouă. 

Această problemă o va deslega viitorul. 

Postulatul, pe care îl formulează însă categoric Congresul, 
este să se păstreze aceea ce există, pentruca mâine reformatorul 
să afle în ființă instituţiile, pe cari urmează să le modeieze apoi 
— dacă va fi cazul — după cel mai bun gând al său şi potrivit 
cerințelor vremii. 

Opera de refacere nu se poate înfăptui prin ajutorarea câtorva 
instituțiuni numai. Problema trebue rezolvată integral. 

Opera de refacere trebue să imbrăţișeze la fel instituţiile 
mărunte — băncile ţărăneşti — ca şi pe cele mai răsărite, 

In acest scop, pe lângă opera efectivă de refacere, trebue 
modificată negreșşit şi legea bancară astfel, ca băncilor noastre 
țărănești să l-i se asigure dreptul la viaţă. 

Refacerea este posibilă pe două căi: 

Ajutoare efective, date pentru totdeauna. 

Credit pe termen lung, fără dobândă. 

Congresul cere numai credite pe termen lung, fără dobândă. 

Conducerea Statului trebue să afle mijloacele necesare. 

In faţa cerințelor absolute, care apasă asupra vieții obşteşti 
şi particulare a milioanelor de Români dintre Carpaţi şi Tisa, 
răspunsul „Non possumus“ nn este nici decum justificat, cu atât 
mai puţin acceptabil. 

Postulatele Congresului Economic al Transilvaniei și Banatu- 
lui sunt prin urmare acestea : 

a) Despăgubirea Integrală a bisericilor, fundaţiunilor, școa- 
lelor, instituţiilor culturale şi asociaţiilor de meseriaşi mici comer- 
cianţi, de toate pierderile suferite ; 

b) Refacerea creditului prin acordarea unui împrumut de lungă 
durată şi fără dobândă pe seama actualelor aşezăminte de credit; 

c) Menţinerea băncilor ţărăneşti prin modificarea corespun- 
zătoare a legii bancare ; 

d) Așezămintele româneşti de credit din Transilvania şi Banat 
să nu mai fie excluse dela operațiuni bancare monopolizate până 
acum de câteva instituțiuni (autorizaţii speciale, concesiuni) favo- 
rizate din Capitală. 

Considerând gravitatea excepțională, importanța hotăritoare 
şi istorică a problemei creditului, poporul românesc din -Tran- 
silvania şi Banat aleargă sub scutul inalt al Majestății Sale Regelui, 
solicitând pentru rezolvarea urgentă a acestei probleme naţionale 
şi de Stat, sprijinul Tronului, în care crede nestrămutat. 

Congrecul încredințează o delegație compusă din: 1. P. S$. 
Sa Dr. Nicolae Bălan, Milropolitul Ardealului, P. S. Sa dr. Va- 
leriu Traian Frențiu. Episcop de Oradea. DI Dr. Aurel Viad, fost 
ministru, președintele „Solidarităţii“, DI Ilie Oltean, secretarul 
general al Congresului, să solicite acest sprijin Majestății Sale Re- 
gelui și să prezinte această Moţiune Guvernului Țării. 








Vopseşte şi curăță eftin 





PROBLEMA CONTINGENTĂRII 


Mecanismul semaforului care dă 
„liber“ intrării în fară a măr- 
furilor streine 


Interwiew cu di. Al. Polizu, directorul ofi- 
ciului reglementării comerţului extern 


Fără îndoială că în viața comercială și industrială, cuvântul 
„Contingentare“ se bucură de o stimă deosebită, de o stimă res- 
pectuousă și adâncă. Pe când înainte acest cuvânt era abea cunos- 
cul, a2i- este utilizat de sute de ori zilnic dela băiatul de prăvălie, 
până la directorul general al celei mai de seamă intreprinderi. 

„Contingentare“ pentru comerciantul mic și mare, pentru 
industriaș și fabricant, reprezintă existență, reprezintă viață. 

Insemnătatea acestui cuvânt în provincie nu este prea cu- 
noscu!ă pin faptul, că industriașul și comerciantul din provincie se 
alimentează în mare majoritate dela engrosiștii importatori ai capi- 
talei. Cu atât mai mult însă, contingentarea înseamnă o problemă 
capitală pentru marile firme importatoare. 

Greutățile acestea se resfrâng cu timpul asupra întregei po- 
pu'ații care numai cu întârziere işi poi procura articolele de prima - 
necesitale ce se imporlă. 

Greutățile însă nu se datoresc exclusiv oficiului contingentării 
ci împrejurărilor multiple între care primul loc îl ocupă problema 
devizelor. 

Pentru a înfățișa fidel mecanismul oficiului contingentării 
am ținut de bine să vedem pe dl. Al. Polizu, care conduce această 
instituție de mare însemnătate. 

După o mulțime de Jormalități şi după trecerea mai multor 
barieri păzite pu'ernic de o „gardă“ a oamenilor de serviciu, am 
putut intra în biroul d-lui Al. Polizu, 

DI. Polizu, un om cu multă experiență, care s'a format în 
cadrele ministerului de industrie și comerț, unde a ocupat un loc 
de seamă în serviciul intern. 

Foarte amabil deși extrem de ocupat, ne-a dat lămuriri şi 
a răspuns cu bunăvoință la întrebările puse de noi. 

— Dle director, care este motivul că unele cereri ale solicita- 
torilor se rezolvă cu întârziere ? 

— La această întrebare este foarte greu de răspuns, căci 
fiecare cerere diferă una de alta. Voi da un exemplu : se înre- 
gistrează la oficiu, o cerere prin care se solicită import din Ger- 
mania, Direcțiunea acoardă permisul cerut, însă din lipsă de 

devize nu poate să obțină viza Băncii Naţionale. Astfel toată 
această trudă atât a solicitatorului cât şi a noastră s'a zădărnicit. 

— Dece comercianții nu primeșc permis de import, asupra 
întregii cote la care au dreptul după repartițiile făcute pebaza im- 
portului înainte de contingentare. 

— S'a hotărât în urma contingentării ca fiecare imporiator 
să aibă drept la o cotă de 80 la sută, din marfa împortată îna- 
inte, această cotă deși forma un drept al comerciantului, cu timpul 
s'a micşorat treptat, treptat, din pricina res'ricțiunilur valutare îm.- 
puse între timp. Cota de 80 la sută la unele articole a fost re- 
dusă mult şi aceasta nu din vina noastră. 

S'a ţinut însă seamă ca la materiale prime să nu se mic- 
șoreze cota stabilită. 

— Cum se explică întârzierea rezolvirii cererilor de import 
a caselor împortatoare din Ardeal? 

— Această plângere nu o găsesc justificată, toate cererile se 
desbat de comisia unde aparțin şi nu se face deosebire între ctre- 
rile juste ale cetăţenilor din Ardeal, sau vechiul regat. Totul merge 
după o regulă bine stabilită de minister. 

— Ce credeţi despre actualul sistem al contingentării? 

— Este o întrebare care ar trebui discutată pe larg. 

Sistemul, chiar dacă nu este cel mai fericit, trebue să ne 
mulțumim cu acesta, până ce nu vom avea unul mai practic. 

Eu însă cred în normalizarea lucrurilor și în creș'erea de- 
buşeului nostru în streinătate, ceeace ar ușura mult Siluația — a 
încheat dl. Polizu. î 

Deci lucrurile nu sunt atât de simple şi mecanismul acestui 
oficiu este foarte greu de condus. 

Cereri peste cereri, anglomeraţie enormă. In astfel de îm- 
prejurări este aproape imposibil să satisfaci pe toată lumea, 

Sperăm că va veni din nou timpul când cuvântul „contin- 
geniare“ se va da cu totul uitări. 


Lumea aleasă citește 
„Viaţa Ardealulului““ 
Singura publicaţie 


periodică din Ardeal cu material 
bogat. 

Viaţa studenţească 


Aspecte de examene universitare 


Grupuri de tineri sgomotoși, parcurg în ritm cadențat cără- 
rile atâtor generaţii. Exhuberanţă tinerească preţutindeni, doar 
zâmbetul vag al unora — mai slabi de constituție — strică. uni- 
formitatea vieţii studențești. 

Aceeaşi sală ce e martorul atâtor consumări și taine . 

Sgomot,... discuţii mai mult sau mai puţin logice, o vorbă de 
spirit ce desmorţeşte câțiva uitaţi ai destinului, ce-şi. văd sfârşitul 
vieții, totdeauna solitare, în haosul examenelor. 


Linişte ... Grav şi tăcut Intră un as al ştiinţei... Poate 
cele mai tăinuite mistere ascundeau cutele de pe fruntea gândi- 
toare a premierului, în acele momente... Constituţia... Organi- 


zăţia de Stat sau tot ceeace un student în decursul unui an ma 
văzut şi n'a auzit. . şi calvarul e prezent. Un cuvânt, două şi 
totul a luat sfârșit spre satisfacția chibiţilor postați la spatele ado- 
raților şi mai ales a adoratelor, ce-şi consumă creerul în sunetele 
perpetue ale şoaptelor numite „academice“. 

Plăpând, un coleg îşi incearcă conştiinţa și ferm convins că 
e pregătit, îşi așteaptă rândul liniștit, privind cu emfază un mino- 
ritar extenuat înainte de audiere. 

Discuţii vehemente, priviri întunecate .şi întrebătoare 2... 
Incep comentariile şi fiecare asistent pledează în interesul celui 
interogat, dezavuând pe profesor şi combătându-i în acelaşi timp 
principiile „inexacte“. Şi candidaţii râd buimăciți de atmosfera 
ceremonială trecută, invitând pe chibiți şi acuzatorii „principiilor“ 
profesorilor la un „fleac“ de cinste, ce se întinde la infinit... 

Colegii rămaşi în sală manifestează nelinişte și atitudinea 
veselă a vreunuia, nu încântă cătuşi de puţin! Incepe propriul 
calvar şi aceleaşi scene se repetă. i 

Insfârşii a doua etapă.. 

Nervos, cu accente grave, pe cari unii le clasifică drept 
„aiuristice“ poposeşte în fața studenţilor alt maestru, ce ne intro- 
duce în „Magister vitae“... a dreptului roman. ţi face impresia 
unui om simpatic, a cărui bunătate se desprinde de pe figura-i 
blândă şi adeseori predispusă la scene hazlii. Convins de cunoş- 
tințele vaste ce posedă vorbeşte mereu şi binevoitor sau mai rar 
intrigat aruncă ochii spre candidatul ce face pe „mutul“. Balicul 
bâlbâe şi ştiinţa maestrului începe din nou desfăşurarea eveni- 
mentelor istorice. Colegii zâmbesc safisfăcuţi, lovindu-şi cu bu- 
curie genunchii — ghinionul plasează şi căte o fică a Evei între 
ei — pe sub bănci, în semn de adăncă mulțumire, uneori apro- 
bând sau silabisind din când în când câte un cuvânt ce inciden- 
tal le-a mai rămas din volumul litografiat. Şi examenul natural 

că e luat pentrucă DI. profesor nu s'a enervat şi penirucă candida- 
tul nu s'a amestecat în discuţie prea mult. 

Muţenia a cuprins pe toţi. In ușă apare „spaima drept an- 
ghiilor“... Mai tăcut şi mai mohorît ca totdeauna... Preludiul 
unei examinări ce va promova doar doui candidați din grupul de 
treizeci. Apelul începe... Ritos se aude în sală: Dl. Haţieganu, 
DI. Flămându... şi corul răspunde îngrijat de soarta lor: absenţi. 
Profesorul pare vădit nemulțumit, făcându-şi doar notele obişnuite... 

Examinarea începe... Se aude ca prin vis o dudue ce-şi 
macină cunoştinţele... cam reduse dealtcum, un indiciu că res- 
pectiva conta pe farmecele arhicunoscute, dar care nu au amăgit 
pe maestru... Graţia fermecătoare cuceritoare a îngrijorat toată 
pleiada colegelor, deoarece sperau că unicul criteriu de selecţiune 
ar fi „sexappealul“... Şi s'au înşelat amarnic... Străfulgerări se 
proectează dela catadră și pe buzele tuturor se aude nesigur „ac- 
tio ex stipulatu“. .. Maestrul meditează.., Işi priveşte mut dis- 
cipolii şi cu o alură gravă mulţumeşte în semn de vădită ne- 
mulțumire ... 

Lumina becurilor din sală se înfrăția cu primele valuri de 
negură, când ultimul maestru ieşi din sala unde provocase as- 
pecte mortuare. 

Destindere generală... Anul preparator e terminat și balicii 
din oră în oră pot fi promovați în anul I, doar figura maestrului 
apare unora amenințătoare ... Situaţie neclară ., . 


* d + 
Examenele își au farmecele lor şi mai ales în momente ne- 
hotărite când fără să aştepţi promovarea, te observi clasat între 
primele serii... Promovaţi sau respinşi îşi potolesc amarul la 
„botul calului . . .“ unde nu mai există maeştrii şi cerberi ... Vinul 
curge spumos, iar muzica acompaniază în surdină corul improvizat 
de moment, ce în delir cântă. 


„La Drept roman 
Cătuneanu ma trântit, 
De-atuncea m'am lăsat 
De chef şi de iubit. 

Și vinul curge şi mai abundent... E frumoasă viața de 
student, însă foarte grea şi mai ales în taiul examenelor și în 
miezul iernii. 

Augustin Ilieșiu, 
student. 

Teatrul Naţional 


Premierele „Masca și obrazul“ „„Urăsc băr- 
bații““ şi ,, Marişa““ 
Succesul fealrului nostru. 


„In şirul premierelor din stagiunea prezentă, Teatrului Naţional 
din Cluj, ne-a prezentat în ultimul timp piese cari au plăcut pub- 
licului. Am. văzut din repertoriul italian modern, datorită lui 
Luigi Chiorelli, „Masca şi obrazul'. 





O scene din comedia : „Urăsc bărbaţii“ d. C. Simionescu, dna Daia Nicoară, 
d. Tâlvan, d-na V. Cronwald, d-şoara Sili- Munteanu, d. Sandu Radulescu, 
d. Fărăianu şi d-na Puica Perieţeanu. 





O scenă dela premiera comediei „Urăsc bărbaţii“ DI, lon Tâlvan 
cu d-na V. Cronwald, 


Autorul pune faţă în față, două aspecte ale vieţii raportate 
la sursa comună: adulterul. 
Din atitudinea fiecărui om pus în fața ridicolului creat prin 


situația-genantă de a se vedea înșelat de soție, Chiorelli trasează 
scheletul piesei sale. 
„„_. Ce atitudine ia fiecare bărbat când află aventurile extra- 
conjugale ale soției sale ? 

Desigur unul se va revolta şi pentru salvarea onoarei, va 
trece în disperarea lui până la crimă. Altul în schimb, evitând 





„Marişa“ a cărei premieră a avut loc zilele trecute. 
Interpreţii : D-şoara Marcela Borșa, d-na Mary Munteanu, d-șoara Virginia 
Drăgoiu, d-na Aurelia Vasiliu și d. D. Constantinescu 





„Marişa“. D-na Mary Munteanu, d-şzara Marcela Borşa și figuranţii. 


să-şi afişeze nenorocirea, preferă să supoarte situaţia ridicolă, 

asemnându-se. Asistă deci, la toate exibiţiile amoroase ale soţiei 

sale, şi va apare în fața prietenilor ca un naiv şi ridicol. 
Interpretarea piesei a fost “susținută cu mult succes de 

d:na Jana Popovici-Voina, şi d-nii St. Braborescu, Neamţu-Oitonel 
şi d-l Dimitriu. 

„Urăsc bărbaţii“ “este o premieră prețioasă din stagiunea 
actuală care a plăcut publicului dornic de piese - uşoare. 
„Urăsc bărbaţii“ este comedia tipică engleză. 

Interpreţii au avut un succes bine meritat. 

„Marișa“ este ultima premieră jucată pe scena Teatrului 
Naţional din Cluj şi poate cea mai de seamă dinactuala stagiune. 

D-na Mary Munteanu a avut o reușită creație, dovedind 
calităţi alese de artistă de seamă. 


Opera Română 


Verdi pe scena din Cluj 


Repertoriul verdiana cunoscut la Cluj, succese impresionante. 
Incepând cu Traviatta şi sfârşind cu Aida și cu Othello, operile 
de maturitate ale maestrului italian, Verdi au cules la Cluj, lauri 
intârziaţi de victorie. 

Fiecare premieră verdiană a constituit un triumf pentru 
cântăreții noştri, pentru publicul clujan, și — mai ales pentru 
cassa Operei. 

Pentru satisfaceree unui auditoriu avid şi pentru satisfacerea 
intereselor pecuniare ale operei, instituția a îndeplinit o cerinţă 
unanimă punând în scenă majoritatea operelor lui Verdi asifel că 
în câţiva ani repertoriul acestuia a fost aproape epuizat. 

Inainte cu doi, trei ani, unicele opere verdiane nejucate pe 
scena operei din Cluj au fost cele din ultima periodă de creaţie 
a lui Verdi, Othello şi Falstoff. 

Dar am avut şi o îndrăzneață încercare de prezentare a lui 
Othello. Nimeni n'a mai recunoscut însă, în Othello pe Verdi 
din Traviatta și Rigoletto alo căror arii incepuseră să fie fredonate 
de mulți. 

Actuala direcție şi-a luat însărcinarea de a reinvia pe Verdi 
punâhd în scenă opera „La forza del destino“ una din produc- 
țiile primei sale perioade de compoziții. 

Publicul clujean a primit noua premieră cu o reală simpatie 
“şi aceasla o dovedește faptul că la reprezentații a intrunit un 
număr de spectatori, apreciabil. 

Ceeace a contribuit în largă măsură la succesul acestei. opere 
a fost în primul rând interpretarea care cu unele excepții a fost 
la înălţime: 

Interpretarea clujană a „Forţei destinului“, ne-a relevat doi 
cântăreți; pe Dna Mimi Nestorescu și pe d. Bibi Demetrescu. 
Dna Mimi Nestorescu este la Cluj unica soprană cu resursă ex- 
cepționale. Dsa cântă cu căldură, cu pricepere și cu îndemânare. 
Ușurinţa, cu care jonglează în diferitele registre denotă o școală 

serioasă de cânt. Vocea Dnei Nestorescu e plină, curată, tonurile 
sunt frumos rotunzite și emisiunea neforțată. Pentru a fi comp- 
lecţă dna Nestorescu trebue să-şi mai însuşească puțină dicțiune. 
Claritatea în expresii lasă încă de dorit la Dsa. D. Bibi Demet- 
rescu în rolul baritonului şi-a dovedit încă odată calitaţile de cari 
dispune. O voce clară, puternică, egală atât în notele de jos cât 
şi în cele de sus. timbrul cu rezonanţe de metal, emisiune ușoară 
D. Bibi Demetrescu trăeşte actualmente o perioadă de viguroasă 
ascensiune. D. Octav Arbore, tenorul nostru. se comportă din ce 
în ce mai slab. |, am acordat la început îngăduința noastră spe- 
rând să-şi retuşeze defectele organice. 

Nu se poate cânta de pildă. „dvagă“ în loc de dragă și 
nici „duveve“ în loc de durere, ca să nu mai amintim şi con= 
sonanța „h“ pe care o introduce mereu ca supliment când o 
schimbare de ton cade pe o vocală. „Milă“ nu poate fi nicicând 
„mihilă“ şi „Aida“ nu va fi niciodată „Ahida“ ca să cităm 
doar aceste două exemple. D. Arbore trebue să-şi retuseze aceste 
defecte. O spunem pentru binele dsale și pentru vocea dsale care 
merită puţin sacrificiu. 

La pupitru și-a împus toate dorințele finul și admirabilul 
dirijor d. Edmondo de Vecchi. 

Sfaturi 


Lasaţi-vă de fumat... 


S'ar socoti poate drept o irosire de vorbe faptul de a căuta 
să mai pui în discuție problema primejdiei fumatului când ani 
dearândul, marii higienişti şi me- 
dicii de specialitate de pe intreaga 
suprafață a pământului, prin co- 
nferințe publice, congrese, ziare 
şi reviste de popularizare, s'au 
străduit să arate urmările nefaste 
ale acestei necruțătoare subustanţe 
toxice : nicotiva. 

Parcă întrevăd zâmbetul ex- 
trem de binevoitor a celor mai 
mulţi dintre pasionaţii părdalnicu- 
lui obicei, față de modesta mea 
contribuție. „Incă un deștept care 
vine să ne povățuiască precum 
că mar fi rău să ne lăsăm de 
fumat — vor zice ei. Dar dece nu 
vine cineva să ne dea şi mijloacele 
pentru a ne putea deba:asa? 

Aceștia, sunt fără îndoială 
fumâătorii cei mai greu de con- 
vins. Ei rămân reci şi refractari = 
la orice fel de argumentație. A Gheorghe Carara 
căuta să le explici că mijloacele de vindecare se găsesc în ei îași- 
și, înseamnă nici mai mult nici mai puţin decât a predica în 





pustiu. Și cu toale acesiea singurul mijloc de vindecare ni: este 
decât acel psihoterapic; autosugestie şi voinţă. 

Dacă cea dintâi posibilitate este uneori practicată în chip 
empiric sau  şiiințific (coueism) apoi întrebuinţarea elementului 
voinței, este foarte discutabilă, prin aceia că fumătorul ar putea 
pretinde pur şi simplu să i se dea îndrumări pentru a dobândi 
voința de a voi. Lucru care după cum se poate vedea nu este 
atât de lesnicios, 

Altă categorie de fumători ar fi aceia — mai puţin nume- 
roși e drept — pentru cari recomandaţia cu perspective sumbre 
a unui medic — chit că recomandaţia a fost făcută cu ţigara în 
gură de către omul de ştiinţă care amarnic ar mai fi dorit să se 
lase şi el de fumat a fost suficientă să-l determine la părăsirea 
ruinătoarei deprinderi. Alţi fumători pentru cari fumatul nu este o 
taxă nici pentru pungă nici pentru sănătate (deși nu există fumă- 
tor a cărui sănătate să nu se fi resimţit de pe urma fumatului) 
vor invoca pentru a se scuza, fel de fel de argumente fie de ordin 
sentimantal fie de ordin ştiinţific. Aşa bunăoară ei vor susține că fuma- 
tul este antiseptic, iar argumente de ordin sentimental vor aduce în 
special reprezentantele sexului frumos și „dandy-ii“ cari găsesc 
în albastrul rotogoalelor de fum motive de „poză“ şi inspiraţie. 

Intrucât temeinicia acestor argumente se ţine în' picioare se 
poate vedea din documentarea științifică de mai jos, asupra câtorva 
consideraţiuni în ceiace priveşte virtuțile blestematei plante (tutu- 
nul) explicaţii datorite eminentului medic dr. |. Cornea. 

Tutunul îşi datorește toxicitatea sa în primul rând, nicotinei, 
care este o otravă aşa de puternică, încât câteva picături dau o 
moarte fulgerătoare, Se mai desvoltă prin arderea tutunului, pro- 
duşi ai piridinei, acid prusic şi un compus numit Brergoel eteric 
căruia Thomas îi acordă o mare influență în fenomenele de pt- 
răvire cu tutun, 

Ca mai toate otrăvurile, tutunul îşi începe lucrarea sa asupra 
organismului printr'o fază de excitație generală, stare de euforie 
(uşoară beţie) căreia dealminteri i se datorește și atracţia ce ex- 
cită asupra fumătorilor. Când doza se mărește prea mult — cam 
30 — 40 grame tutun — și în mod brusc, nu prin deprindere trep- 
tată, apare efectul otrăvitor prin stare de paralizie, ce se produce 
asupra anumitor centri nervoşi. Szmnele sunt următoarele: puţin 
timp după absorbirea otrăvei bolnavul are o simţire de arsură în 
gât şi dealungul esofagului, stomahul devine dureros, apar văr- 
şături, diaree, puls foarte repede, amețeli, “dureri mari de cap, o 
mare neliniște, sudori reci, coma (complecta nesimţire) şi apoi 
chiar moartea. 

Tutunul de fumat este întrebuințat după o prealabilă pretacere 
prin fermentație (uscare și apoi încălzire la o anumită temperatură 
umedă, unde probabil şi anuimite bacterii joacă roi) Prin această 

operaţie tutunul pierzând mult din procenţul său de nicotină, de- 
vine mai puții vătămător. Astfel dela 1,67 procent rămâne prin 
fermentație 0,47 la sută nicotină şi pentru alte soiuri de tutun 
mai slab, dela 0,85 rămâne 0,10 procente (Hager). 

Cât priveşte putere antiseptică a fumului de tutun, profesorul 
Vittorio Pantoni dela Roma reluând cercetările făcute în alte la- 
boratori, a stabilit că trecându-l peste culturi microbiene diferite 
ca holeremeningococi, diferite supurații, se bucură de o însemnată 
putere antiseptică. 

Aceasta dealtminteri ar fi în legătură cu faptele observate 
în holera dela Hamburg (1912) precum și în câteva epidemii de 
meningită cerebrospinală, în cari fumătorii consumaţi nu prea 
fură atinși. . | 

Condiţiunile experimentale ale acestor cercetări însă nefiind 
tocmai cele obişnuite ale gurii noastre, în care saliva diminuează 
puterea antiseptică, diluând componenţii, iar mucoasa gurii putân- 
du-i fixa, savantul îşi reluă studiul, în condițiuni cât mai aproape 
de cele naturale. 

Rezultatul îu mai slab şi puterea bactericidă a fumului de 
tutun se manifestă numai asupra bacilului holerei şi a meningo- 
cocului. Baccilii febrei tifoide şi difteriei, se împotriviră cu tărie 
ca şi cel al ofticei, neînvins nici chiar de excesele celor mai pă- 
timaşi fumători. Și atunci puterea antiseptică a fumului de tutun 
fiind aşa de redusă, și mărginită numai asupra a doi agenţi pa- 
togeni, e mai mult iluzorie, putând fi înlocuită cu mult mai mare 
succes cu orice gargară antiseptică sau cu câteva . picături dintr”o 
bună apă de gură. 

Urmările oirăvirei încete a organismului fumătorilor însă, sunt 
cu totul nenorocite penru sănălatea lor, atât prin uşurarea primi- 
rei altor boli — slăbirea plămânilor de exemplu pregătește ivirea 
ofticei, cât mai ales prin turburările speciale directe la cari sunt 
expuşi fumătorii. Aproape toate aparatele sunt atinse, 

Pierderea memoriei, tremurăturile, ameţelile și nevralgiile 
sunt obişnuite. Caria dentară, iritarea mucoasei gurei (stomatite 
gingivite, faringite), digestii grele sunt la ordinea zilei pentru fu- 
mători. Apoi tutunul lucrând asupra nervilor inimii, o slăbeşte 
dând palpitații dureroase, intermitente şi contribuind în mare parte 
“la ivirea grozavei angini de piept, boală ce nu cruţă pe nimeni 
odată primul acces apărut. ! 

“ In sfârşit se mai observă tulburări genitale (neputinţă, avor- 
turi la femei), alterările gustului, mirosului și mai ales ale vede- 
rei (ambliopia fumătorilor). 





